## Uredba o unutarnjem ustrojstvu Ministarstva zaštite okoliša, prostornog uređenja i graditeljstva

### NN 30/2005 (4.3.2005.), Uredba o unutarnjem ustrojstvu Ministarstva zaštite okoliša, prostornog uređenja i graditeljstva

# VLADA REPUBLIKE HRVATSKE

528

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 59/2001 i 199/2003), Vlada Republike
Hrvatske je na sjednici održanoj 24. veljače 2005. godine, donijela

## UREDBU

### o unutarnjem ustrojstvu Ministarstva zaŠtite okoliŠa, prostornog ureĐenja i graditeljstva

Članak
1.

Ovom se
Uredbom određuje unutarnje ustrojstvo Ministarstva zaštite okoliša, prostornog
uređenja i graditeljstva (u dalj­njem tekstu: Ministarstvo), nazivi upravnih
organizacija i drugih unutarnjih ustrojstvenih jedinica u sastavu Ministarstva,
nji­hov djelokrug i način upravljanja, te okvirni broj državnih službenika i
namještenika potrebnih za obavljanje poslova iz djelokruga Ministarstva.

Uz
poslove utvrđene ovom Uredbom unutarnje ustrojstvene jedinice Ministarstva
obavljaju i druge poslove.

I.
UNUTARNJE USTROJSTVO

Članak
2.

Za
obavljanje poslova iz djelokruga Ministarstva ustrojavaju se sljedeće upravne
organizacije i druge unutarnje ustrojstvene jedinice u sastavu Ministarstva i
to:

1. Kabinet ministra

2. Samostalni odjel za unutarnju reviziju

3. Tajništvo Ministarstva

4. Samostalna služba za žalbe i upravni nadzor

5. Samostalna služba za zakonodavstvo

6. Uprava za prostorno uređenje

7. Uprava za inspekcijske poslove

8. Uprava za zaštitu okoliša

9. Uprava za strateške i integracijske procese u
zaštiti okoliša

10. Uprava za stanovanje, komunalno gospodarstvo i
graditeljstvo

11. Zavod za prostorno planiranje.

II.
DJELOKRUG I USTROJSTVO UPRAVNIH ORGANIZACIJA U SASTAVU MINISTARSTVA I
UNUTARNJIH USTROJSTVENIH ORGANIZACIJA

1.
KABINET MINISTRA

Članak
3.

U
Kabinetu ministra obavljaju se stručni i administrativni poslovi za ministra i
državne tajnike, poslovi praćenja rada i komuniciranja s Vladom Republike
Hrvatske, Hrvatskim saborom i njihovim radnim tijelima te drugim
ministarstvima, poslovi odnosa s javnošću, medijskog i drugog prezentiranja
rada Ministarstva, poslovi uređivanja web stranica Ministarstva i časopisa
Okoliš te drugih publikacija, poslovi koordiniranja međunarodne suradnje,
protokolarni poslovi i drugi poslovi u vezi s ostvarivanjem programa rada
Ministarstva i aktivnostima ministra i državnih tajnika.

U Kabinetu ministra obavljaju se stručni i
administrativni pos­lovi za ministra i državne tajnike, poslovi praćenja rada i
komuniciranje s Vladom Republike Hrvatske, Hrvatskim saborom i njihovim radnim
tijelima te drugim ministarstvima, poslovi koordiniranja međunarodne suradnje,
poslovi prijevoda, protokolarni poslovi i drugi poslovi u vezi s ostvarivanjem
programa rada Ministarstva i aktivnostima ministra i državnih tajnika. U
Kabinetu se obavljaju poslovi koji se odnose na: objavljivanje na web-
-stranicama Ministarstva informacija u vezi sa zakonima, provedbenim propisima,
strateškim dokumentima i izvješćima, među­na­rod­nim ugovorima, natječajima za
nabavu usluga, roba i radova iz djelokruga Ministarstva, projektima; daju
stručna mišljenja na upite i predstavke građana i pravnih osoba u ostvarivanju
njihovih prava u vezi s primjenom propisa iz djelokruga Ministarstva;
prikupljanje i objavljivanje informacija sukladno Katalogu informacija, a radi
davanja pravodobnih informacija u vezi s radom Ministarstva.

2.
SAMOSTALNI ODJEL ZA UNUTARNJU REVIZIJU

Članak
4.

Samostalni
odjel za unutarnju reviziju obavlja poslove u vezi s provedbom mjera
funkcioniranja sustava unutarnje kontrole Ministarstva. Odjel provjerava
primjenu zakona i drugih propisa u obavljanju poslova Ministarstva te ukazuje
na uočene nepravil­nosti u odnosu na pregledane aktivnosti pojedine
ustrojstvene jedinice ili Ministarstvo u cjelini. Odjel izrađuje analize i
izvješća u kojima ministru predlaže i daje preporuke za poboljšanje poslovanja
i učinkovitost rada Ministarstva, ili njegovih ustrojstvenih jedinica. U
davanju mišljenja, preporuka, i savjeta Odjel djeluje samostalno. Samostalni
odjel za unutarnju reviziju obavlja i druge poslove koji su mu stavljeni u
nadležnost posebnim zakonom ili drugim propisom.

3.
TAJNIŠTVO MINISTARSTVA

Članak 5.

U Tajništvu Ministarstva obavljaju se poslovi usklađivanja
rada upravnih organizacija u sastavu Ministarstva i unutarnjih ustroj­stvenih
jedinica, daju upute za rad u vezi s ostvarivanjem plana rada, koordiniraju
poslovi na izradi i ostvarivanju plana rada i temeljem nacrta planova rada,
predlažu planovi zapošlja­va­nja, osposobljavanja i stručnog usavršavanja državnih
službenika, poduzimaju mjere za osiguranje učinkovitosti u radu, sastavljaju
izvješća ministru o ostvarivanju plana rada i drugih pitanja u vezi s radom i
ustrojstvom Ministarstva.

U Tajništvu se također obavljaju poslovi unutarnje
kontrole, kadrovski, opći, informatički, tehnički i pomoćni poslovi, poslovi
nabave roba, radova i usluga, poslovi obrane i zaštite na radu, kao i poslovi
vođenja biblioteke s publikacijama Ministarstva i drugim tiskanim materijalima,
nadzire rad državnih službenika i namještenika, skrbi o urednom i pravilnom
korištenju imovine, sredstava za rad, opremanju prostora Ministarstva, voznom
parku i korištenju vozila, o načinu održavanja sredstava i opreme, organizira
prijevoz dužnosnika i službenika Ministarstva, obavljaju poslovi prijepisa i
umnožavanja, pisarnice-pismohrane, ekonomata, telefoniste, domara, dostavljača,
održavanja prostora, opreme i čistoće, te poslovi informatizacije Ministarstva.

U
Tajništvu se obavljaju i poslovi u vezi s izradom prijedloga financijskog plana
u skladu s naputcima ministra te prati ostvarivanje donesenog financijskog
plana, pribavljaju izvješća i vrši nadzor nad namjenskim trošenjem sredstava,
vodi knjigovod­stvena evidencija i analitika, obavljaju računovodstveni i drugi
poslovi po nalogu ministra.

U
Tajništvu se ustrojavaju sljedeće ustrojstvene jedinice:

3.1.
Sektor za opće, kadrovske i informatičke poslove

3.2.
Sektor za financijsko-planske i računovodstvene poslove.

3.1.
Sektor za, opće, kadrovske, i informatičke poslove

Sektor
za opće, kadrovske, i informatičke poslove prati i pro­vodi mjere kadrovske
politike Ministarstva, prati i osigurava primjenu zakona i drugih propisa iz
područja radno-pravnih odnosa, daje stručna mišljenja i objašnjenja u vezi s
primjenom i proved­bom zakona, obavlja administrativne poslove izbora kandidata
za prijam u državnu službu, priprema prijedloge rješenja o prijamu i rasporedu
službenika i namještenika te ostala rješenja iz pod­ručja radno-pravnih odnosa,
sudjeluje u izradi, donošenju i provedbi programa osposobljavanja i stručnog
usavršavanja te prati statusna stanja dužnosnika, državnih službenika i
namješte­ni­ka, njihov rad i promicanje u službi.

U Sektoru
se obavljaju i poslovi u vezi gospodarenja nekretninama u vlasništvu Republike
Hrvatske kojima upravlja Ministarstvo zaštite okoliša, prostornog uređenja i
graditeljstva.

Sektor
obavlja stručne i tehničke poslove koji se odnose na pisarnicu, prijepis,
pismohranu, dostavu, ekonomat, fotokopiranje, organizaciju prehrane zaposlenih,
korištenje prometnih sred­stava za potrebe Ministarstva i poslove vođenja
biblioteke s publikacijama Ministarstva i drugim tiskanim materijalima, poslove
obrane, zaštite na radu, obavlja stručne i tehničke poslove nabave roba, radova
i usluga u svrhu opremanja prostorija Ministarstva sredstvima rada, održavanja
prostora, poslove nabave i održavanja računalne i programske opreme sa ciljem
osiguravanja funkcionalnih uvjeta za rad službenika i namještenika.

U
Sektoru se obavljaju i drugi poslovi koje odredi tajnik ili ministar
neposredno.

U
Sektoru se ustrojavaju sljedeće ustrojstvene jedinice:

3.1.1.
Odjel za kadrovske poslove

3.1.2.
Odjel za nabavu, opće i informatičke poslove.

3.1.1.
Odjel za kadrovske poslove

Odjel
za kadrovske poslove prati i provodi mjere kadrovske politike Ministarstva,
obavlja upravno-pravne i administrativne poslove vezane za izbor kandidata za
prijam u državnu službu, raspored, premještaj i prestanak službe službenika i namještenika,
prati statusna stanja dužnosnika, državnih službenika i namješte­nika, njihov
rad i promicanje u službi, sudjeluje u izradi strategije i mjera za razvoj
kadrova te planiranju potreba za provođenjem osposobljavanja i stručnog
usavršavanja službenika i namješte­nika, priprema i prati realizaciju ugovora o
osposobljavanju i struč­nom usavršavanju, prati rad vježbenika, sudjeluje u
postupku izbora mentora vježbenicima i praćenju vježbeničke prakse, vodi
propisane očevidnike, obavlja poslove vezane za gospodarenje nekretninama u
vlasništvu Republike Hrvatske kojima upravlja Ministarstvo zaštite okoliša,
prostornog uređenja i graditeljstva te u vezi s istim vodi Očevidnik nekretnina
i surađuje sa Središnjim državnim uredom za upravljanje državnom imovinom,
obavlja poslove obrane i zaštite na radu, izrađuje prijedloge odgovora na tužbe
i prigovore u predmetima vezanim za prava službenika i namještenika, surađuje
sa Službeničkim sudom, prati pravnu regulativu i sudjeluje u upravno-pravnim
poslovima koji se odnose na normativnu djelatnost iz područja radno-pravnih
odnosa, daje stručna mišljenja i objašnjenja u vezi s primjenom i provedbom
zakona, te obavlja druge poslove koje odredi tajnik ili ministar neposredno.

3.1.2.
Odjel za nabavu, opće i informatičke poslove

 Odjel za nabavu, opće i informatičke poslove
obavlja poslove nabave roba, radova i usluga za potrebe Ministarstva po
postupku propisanom Zakonom o javnoj nabavi, pruža stručnu pomoć povjerenstvima
za nabavu, prati odvijanje postupaka nabave sukladno planu nabave i sredstvima
osiguranim planom pro­ra­čuna u pogledu zadanih okvira visine i namjene
sredstava, priprema i izrađuje ugovore iz područja nabave, te prati izvršavanje
istih, vodi evidencije o postupcima nabave i evidencije zaključe­nih ugovora,
sudjeluje u pripremi i izradi ugovora o zakupu pos­lov­nih prostora, vodi
evidenciju istih, te obavlja druge poslove koje odredi tajnik i ministar
neposredno.

Odjel
obavlja stručne i tehničke poslove koji se odnose na pisarnicu, prijepis,
pismohranu, održavanje i opremanje prostorija Ministarstva, korištenje i održavanje
prometnih sredstava za potrebe Ministarstva, vođenje poslova biblioteke s
publikacijama Ministarstva i drugim tiskanim materijalima, te osigurava građa­nima
dostupnost svih publikacija iz biblioteke, stručne i tehničke poslove nabave i
održavanja računalne i programske opreme, te obavlja i druge poslove koje
odredi tajnik ili ministar neposredno.

U
Odjelu za nabavu, opće i informatičke poslove ustrojavaju se sljedeće
ustrojstvene jedinice:

3.1.2.1.
Odsjek nabave

3.1.2.2.
Odsjek općih i informatičkih poslova

3.1.2.2.1.
Pododsjek pisarnice

3.1.2.2.2.
Pododsjek za informatičke poslove.

3.1.2.1.
Odsjek nabave

Odsjek
za nabavu obavlja poslove nabave roba i usluga za potrebe Ministarstva po
postupku propisanom Zakonom o javnoj nabavi, vrše poslove prijema i raspodjele
opreme i materijala te vodi materijalne evidencije o istome, pruža stručnu
pomoć povjerenstvima za nabavu, prati odvijanje postupaka nabave suklad­no
planu nabave i sredstvima osiguranim planom proračuna u pogledu zadanih okvira
visine i namjene sredstava, priprema i izrađuje ugovore iz područja nabave te
prati izvršavanje istih, vodi evidencije o postupcima nabave i evidencije
zaključenih ugovora, sudjeluje u pripremi i izradi ugovora o zakupu poslovnih
prostora te vodi evidenciju istih, te obavlja druge poslove koje odredi tajnik
ili ministar neposredno.

3.1.2.2. Odsjek općih i informatičkih poslova

U
Odsjekuopćih i informatičkih poslova se obavljaju stručni i
tehnički poslovi održavanja računalne i programske opreme, unaprjeđenje i
implementacija informatičke tehnologije, pružanje manje složenih oblika pomoći
i podrške korisnicima informatič­kih resursa, poslovi organizacije korištenja i
održavanja prometnih sredstava Ministarstva, poslovi vođenja biblioteke s
publikacijama Ministarstva i drugim tiskanim materijalima i osigurava građanima
dostupnost svih publikacija iz biblioteke, izrađuje izvješća i pripremaju
mišljenja na dostavljene materijale iz djelokruga rada Odsjeka.

Odsjek
obavlja poslove prijma, razvrstavanja i otpreme akata, vođenje propisanih
očevidnika, te poslove pismohrane.

U
Odsjeku se obavljaju poslovi prijepisa i fotokopiranja, interne i vanjske
dostave, poslovi telefoniste, domara, održavanja i čišćenja prostora i posluživanja
hrane, te drugi poslovi koje odredi tajnik ili ministar neposredno.

3.1.2.2.1.
Pododsjek pisarnice

Pododsjek
pisarnice obavlja stručne i tehničke poslove koji se odnose na prijam akata,
razvrstavanje i upisivanje istih u propisane očevidnike, dostavu u rad te otpremu
akata, vođenje propisanih očevidnika o aktima i o uredskom poslovanju. Nadalje
u Pododsjeku se obavljaju poslovi pismohrane, organiziranje i nadzor obavljanja
poslova uredskog poslovanja, izrađuju izvješća o radu Pododsjeka, poslovi vođenja
biblioteke s publikacijama Ministarstva i drugim tiskanim materijalima te
osigurava građanima dostupnost svim publikacijama iz biblioteke, te obavlja i
druge poslove koje odredi tajnik ili ministar neposredno.

3.1.2.2.2.
Pododsjek za informatičke poslove

Pododsjek
za informatičke poslove obavlja stručne i tehničke poslove održavanja računalne
i programske opreme, unaprjeđenja i implementacije informatičke tehnologije,
pružanje manje slo­ženih oblika pomoći korisnicima informatičkih resursa, izrađuje
izvješća i priprema mišljenja na dostavljene materijale iz svog djelokruga, kao
i druge poslove koje odredi tajnik ili ministar ne­po­sredno.

3.2.
Sektor za financijsko-planske i računovodstvene poslove

Sektor
za financijsko-planske i računovodstvene poslove or­ga­nizira, kontrolira i
prati izvršenje svih financijskih i računovod­stvenih poslova sukladno zakonu i
brine o zakonitoj primjeni važećih materijalno-financijskih propisa, izrađuje
planove potrebnih financijskih sredstava za rad svih uprava, priprema zahtjeve
i obavlja plaćanje tekućih i kapitalnih izdataka i transfera putem sustava Državne
riznice, izrađuje preglede i izvješća izvršenih izdataka u odnosu na plan,
obavlja obračun plaća, naknade zaposlenima i vodi blagajničko poslovanje,
kontira, knjiži i knjigovod­stveno prati izvršenje svih primitaka i izdataka po
pozicijama državnog proračuna, priprema i izrađuje periodične obračune, za­vršni
račun i konsolidira financijska izvješća na razini Razdjela, organizira
godišnji popis imovine, obveza i potraživanja, vodi knjigovodstvo osnovnih
sredstava, sitnog inventara i kancelarijskog materijala, te obavlja druge
poslove iz djelokruga Sektora.

U
Sektoru se ustrojavaju sljedeće ustrojstvene jedinice:

3.2.1.
Odjel za pripremu i izvršavanje proračuna

3.2.2.
Odjel za računovodstvene poslove

3.2.1.
Odjel za pripremu i izvršavanje proračuna

Odjel
za pripremu i izvršenje proračuna obavlja upravne i stručne poslove vezane za
planiranje i pripremu te izvršavanje proračuna, organizira i koordinira rad na
izradi planova potrebnih financijskih sredstava za rad svih uprava, sukladno sa
zakonskim propisima služeći se metodom racionalnog i namjenskog korište­nja
proračunskih sredstava, vrši kontrolu ispravnosti dokumentacije za unos u
sustav riznice, kontrolira, evidentira i knjiži ovjerenu računovodstvenu
dokumentaciju u poslovne knjige Ministarstva, vrši usklađivanja stanja na
knjigovodstvenim karticama, prati i primjenjuje promjene u području
proračunskog računovodstva i računskom planu proračuna, vrši usklađivanja
obveza i potraživanja s poslovnim partnerima, vrši rezervaciju sredstava u
propisanim i ugovorenim rokovima i iznosima usklađenim s dodijeljenim sred­stvima
i dospjelim obvezama. Ispostavlja zahtjeve za plaćanje unosom podataka iz
naloga za plaćanje i dostavljene dokumentacije u sustav Državne riznice, surađuje
s Ministarstvom financija u vezi s radom sustava riznice i Financijskom
agencijom u vezi s otvaranjem dobavljača u sustavu, modela plaćanja kroz sustav
riznice, te obavlja i druge poslove koje mu odredi tajnik ili ministar
neposredno.

3.2.2.
Odjel za računovodstvene poslove

Odjel
za računovodstvene poslove u okviru svoje nadležnosti obavlja upravne i stručne
poslove vezane za ustrojavanje i vo­đenje zakonom propisanih poslovnih knjiga,
vrši kontrolu knjigovodstvene dokumentacije, obavlja kontiranje i knjiženje po­slov­nih
događaja, izradu godišnjih, polugodišnjih, tromjesečnih, mjeseč­nih i
statističkih izvješća, obračun plaća i ostalih primanja dužnosnika, državnih
službenika i namještenika, obračun i isplatu dohotka od obavljanja
intelektualnih i ostalih usluga i autorskih honorara, izrađuje i nadležnim
institucijama dostavlja propisana izvješća o isplatama svih vrsta dohotka iz
radnog odnosa i bez radnog odnosa te obveznih doprinosa, poreza i prireza,
obavlja i brine o rokovima plaćanja svih obveza, vodi sve potrebne
knjigovodstvene evidencije i statistike iz financijskog i materijalnog
poslovanja, sudjeluje u ustroju godišnjeg popisa (inventure u Ministarstvu),
izrađuje preglede po vrstama troškova sukladno zakonskim propisima, obavlja
poslove vezane za uplatu i isplatu preko blagajne i akreditiva područnih
jedinica, te obavlja i druge poslove iz ovog područja koje mu odredi tajnik ili
ministar neposredno.

4.
SAMOSTALNA SLUŽBA ZA ŽALBE I UPRAVNI NADZOR

Članak
6.

Samostalna
služba za žalbe i upravni nadzor rješava po žalbama, izvanrednim pravnim
lijekovima, te inicira podnošenje zahtjeva za zaštitu zakonitosti u upravnim
stvarima iz područja prostornog uređenja, graditeljstva, stanovanja i
komunalnog gos­podarstva. Predlaže plan i obavlja poslove upravnog nadzora, te
predlaže mjere u svrhu otklanjanja nezakonitosti i nepravilnosti utvrđenih u
upravnom nadzoru. Priprema i izrađuje odgovore na predstavke i pritužbe građana
u vezi s upravnim postupkom i nadzorom nad radom nadležnih službi, daje stručna
mišljenja i objašnjenja u vezi s provedbom zakona i drugih propisa iz područja
rješavanja upravne stvari, surađuje s Upravnim sudom i Državnim odvjetniš­tvom
Republike Hrvatske te drugim tijelima državne vlasti i jedinicama područne
(regionalne) i lokalne samouprave, te obavlja i dru­ge poslove koje joj odredi
državni tajnik ili ministar neposred­no.

U Samostalnoj službi za žalbe i upravni nadzor
ustrojavaju se sljedeće ustrojstvene jedinice:

4.1.
Odjel za žalbe

4.2.
Odjel za upravni nadzor.

4.1.
Odjel za žalbe

Odjel
za žalbe rješava upravne stvari po žalbama, izvanrednim pravnim lijekovima, te
inicira podnošenje zahtjeva za zaštitu zakonitosti u upravnim stvarima iz
područja prostornog uređenja, graditeljstva, stanovanja, zaštite okoliša i
komunalnog gospodarstva. Obavlja poslove upravnog nadzora, priprema i izrađuje
odgovore na predstavke i pritužbe građana u vezi s upravnim postupkom, daje
stručna mišljenja i objašnjenja u vezi s provedbom zakona i drugih propisa iz
područja rješavanja upravne stvari, surađuje s Državnim odvjetništvom Republike
Hrvatske i drugim tijelima državne vlasti i jedinicama područne (regionalne) i
lokalne samouprave, te obavlja i druge poslove iz djelokruga Odjela.

4.2.
Odjel za upravni nadzor

Odjel
za upravni nadzor provodi upravni nadzor nad radom Ureda državne uprave i
upravnih tijela jedinica područne (regionalne) i lokalne samouprave. Predlaže
poduzimanje mjera u svrhu otklanjanja nezakonitosti i nepravilnosti utvrđenih u
upravnom nadzoru. Rješava po izvanrednim pravnim lijekovima, priprema odgovore
na predstavke i pritužbe građana u odnosu na rad nadležnih službi te surađuje s
Upravnim sudom i Državnim odvjet­ništvom Republike Hrvatske, drugim tijelima državne
vlasti i jedinicama područne (regionalne) i lokalne samouprave, te obavlja i
druge poslove iz djelokruga Odjela.

5.
SAMOSTALNA SLUŽBA ZA ZAKONODAVSTVO

Članak
7.

Samostalna
služba za zakonodavstvo obavlja upravno-pravne i pravne poslove koji se odnose
na normativnu djelatnost u vezi s pripremom i izradom nacrta prijedloga zakona
i drugih propisa te u vezi s potvrđivanjem međunarodnih ugovora i izradom
bilateralnih ugovora i sporazuma iz djelokruga Ministarstva. Samostalna služba
osigurava provedbu zakona i drugih propisa, obavlja poslove usklađivanja
propisa s propisima Europske unije, izrađu­je mišljenja, naputke i objašnjenja
u vezi s provedbom zakona i drugih propisa, priprema odgovore na zastupnička
pitanja, izra­đuje mišljenja na prijedloge zakona i drugih propisa i daje
mišljenja na prijedloge međunarodnih, bilateralnih ugovora i sporazuma, te izrađuje
akte iz svoga djelokruga. Prati propise i pred­laže njihove izmjene i dopune,
prati ugovorne obveze u preuzetim, odnosno ratificiranim međunarodnim ugovorima
te prati provedbu obveza iz bilateralnih ugovora i sporazuma. Samostalna služba
obavlja poslove i zadatke u vezi sa zakonodavnim projektima koji se temelje na
međunarodnoj suradnji, odnosno među­na­rodnim, bilateralnim ugovorima i
sporazumima, zakonodavnim pro­­­jektima u okviru programa pomoći i suradnje s
Europskom unijom te drugim zakonodavnim projektima. Koordinira poslove i
zadatke međunarodnopravne suradnje. Obavlja poslove suradnje s Državnim
odvjetništvom Republike Hrvatske, drugim tijelima državne vlasti, jedinicama
područne (regionalne) i lokalne samo­upra­ve, međunarodnim organizacijama i
institucijama, te obavlja i dru­ge poslove koje joj odredi državni tajnik ili
ministar ne­posred­no.

U
Samostalnoj službi za zakonodavstvo ustrojavaju se slje­deće ustrojstvene
jedinice:

5.1.
Odjel za zakonodavne i pravne poslove

5.2.
Odjel za međunarodnopravne poslove.

5.1.
Odjel za zakonodavne i pravne poslove

Odjel
za zakonodavne i pravne poslove predlaže, koordinira, priprema i izrađuje
nacrte prijedloga zakona i drugih propisa iz djelokruga Ministarstva, izrađuje
primjedbe i mišljenja na prijed­loge zakona i drugih propisa, izrađuje naputke
radi provedbe zakona i drugih propisa, priprema odgovore na zastupnička pita­nja,
daje stručna mišljenja i objašnjenja u vezi s provedbom zakona i drugih
propisa, prati provedbu zakona i drugih propisa i pred­laže njihovu izmjenu i
dopunu te surađuje s Državnim odvjet­ništvom Republike Hrvatske, tijelima državne
vlasti, jedinicama područne (regionalne) i lokalne samouprave, udrugama i
drugim institucijama, te obavlja i druge poslove iz djelokruga Odjela.

5.2.
Odjel za međunarodnopravne poslove

Odjel
za međunarodnopravne poslove prati provedbu među­na­rodnih i bilateralnih ugovora
i sporazuma, obavlja poslove i zadatke koji se odnose na zakonodavne projekte
koji se temelje na međunarodnoj suradnji, odnosno međunarodnim, bilateralnim
ugovorima te sporazumima, zakonodavnim projektima u okviru poje­dinih međunarodnih
programa i programa pomoći i suradnje Europske unije. Sudjeluje u postupcima
sklapanja međunarodnih ugovora, bilateralnih ugovora i sporazuma, izrađuje
nacrte prijed­loga zakona o potvrđivanju međunarodnih ugovora, bilateralnih
ugovora i sporazuma iz djelokruga Ministarstva. Odjel prati ugovorne obveze u
preuzetim, odnosno ratificiranim međunarodnim ugovorima u zaštiti okoliša te
provedbu pravnih mjera koje iz njih proizlaze. Odjel koordinira poslove i
zadatke međunarodnopravne suradnje, obavlja poslove u vezi s usklađivanjem propisa
zaštite okoliša s propisima Europske unije iz djelokruga Ministarstva. Odjel
prati propise i iskustva u integracijskim zakonodavnim procesima drugih država
Europske unije te predlaže pravna rješenja u vezi s usklađivanjem propisa.
Odjel surađuje s međunarodnim organizacijama i drugim institucijama, te obavlja
i druge poslove iz djelokruga Odjela.

6.
UPRAVA ZA PROSTORNO UREĐENJE

Članak
8.

Uprava
za prostorno uređenje obavlja upravne i stručne poslove provođenja politike
prostornog uređenja, izdaje lokacijske dozvole za zahvate u prostoru od važnosti
za Republiku Hrvatsku, prati stanje u području provođenja dokumenata prostornog
ure­đenja, obavlja poslove međunarodne suradnje, sudjeluje u izradi i daje
stručna mišljenja, tumačenja i upute za provedbu Zakona i propisa, te obavlja i
druge poslove koje odredi pomoćnik ministra ili ministar.

U
Upravi za prostorno uređenje ustrojavaju se sljedeće ustrojstvene jedinice:

6.1.
Sektor za prostorno-plansku dokumentaciju,

6.2.
Sektor za zahvate od važnosti za Republiku Hrvatsku.

6.1.
Sektor za prostorno-plansku dokumentaciju

Sektor
za prostorno-plansku dokumentaciju izdaje suglasnost na dokumente prostornog
uređenja; prati stanje provedbe dokumenata prostornog uređenja; priprema i
sudjeluje u izradi stručnih podloga za zahvate u prostoru od važnosti za
Republiku Hrvat­sku; priprema i sudjeluje u izradi stručnih podloga za izradu
zakona i propisa iz područja prostornog uređenja; sudjeluje u izradi dokumenata
praćenja stanja u prostoru i dokumenata pros­tornog uređenja koje donosi
Hrvatski sabor; izdaje suglasnosti za upis pravnih osoba u sudski registar;
daje mišljenja, tumačenja i upute u vezi s provedbom Zakona i propisa iz svog
djelokruga; odgovara na predstavke iz svog djelokruga; obavlja poslove međunarodne
suradnje.

U Sektoru za prostorno-plansku dokumentaciju
ustrojavaju se sljedeće ustrojstvene jedinice:

6.1.1. Odjel za zaštićeno obalno područje

6.1.2. Odjel za kontinentalno područje.

6.1.1.
Odjel za zaštićeno obalno područje

Odjel
za zaštićeno obalno područje daje mišljenja, tumačenja i upute u vezi s
provedbom Uredbe o uređenju i zaštiti zaštićenog obalnog područja mora; vrši
pregled prostornih planova u zaštićenom obalnom području, izmjene i dopune tih
planova; provjerava njihovu usklađenost s odredbama Zakona o prostornom uređenju,
Uredbe i propisa donesenih na osnovi tog Zakona i Uredbe; provjerava postupak
donošenja, te izdaje zakonom propisanu suglasnost na prostorne planove.

U
Odjelu za zaštićeno obalno područje ustrojavaju se sljedeće ustrojstvene
jedinice:

6.1.1.1.
Odsjek za koordinaciju poslova prostornog uređenja

6.1.1.2.
Odsjek za izdavanje suglasnosti na prostorno-plansku dokumentaciju.

6.1.1.1.
Odsjek za koordinaciju poslova prostornog uređenja

Odsjek
za koordinaciju poslova prostornog uređenja prati stanje provedbe dokumenata
prostornog uređenja u zaštićenom obalnom području; daje mišljenja, tumačenja i
upute u vezi s izradom i donošenjem prostorno planske dokumentacije u ZOP-u,
provedbom zakona i propisa iz svog djelokruga; sudjeluje u izradi stručnih
podloga za izradu zakona i propisa iz područja prostornog uređenja; odgovara na
predstavke iz svog djelokruga; obavlja poslove međunarodne suradnje.

6.1.1.2.
Odsjek za izdavanje suglasnosti na prostorno-plansku dokumentaciju

Odsjek
za izdavanje suglasnosti na prostorno-plansku dokumentaciju vrši pregled prostornih
planova unutar zaštićenog obalnog područja, izmjene i dopune tih planova;
provjerava njihovu usklađenost s odredbama Zakona o prostornom uređenju i
Uredbe o uređenju i zaštiti zaštićenoga obalnog područja mora, te propisa
donesenih na osnovi tog Zakona i Uredbe; provjerava postupak donošenja; izdaje
zakonom propisanu suglasnost na prostorne planove unutar ZOP-a te vodi
evidenciju o istom.

6.1.2.
Odjel za kontinentalno područje

Odjel
za kontinentalno područje daje mišljenja, tumačenja i upute u postupku izrade i
donošenja dokumenata prostornog uređenja; vrši pregled prostornih planova u
kontinentalnom području, izmjene i dopune tih planova; provjerava njihovu usklađenost
s odredbama Zakona o prostornom uređenju i propisa donesenih na osnovi tog
Zakona; provjerava postupak donošenja, te izdaje zakonom propisanu suglasnost
na prostorne planove; izdaje suglasnost za upis u sudski registar pravnim i
fizičkim osobama za obavljanje stručnih poslova prostornog uređenja te vodi
evidenciju o izdanim suglasnostima za upis u sudski registar.

6.2.
Sektor za zahvate od važnosti za Republiku Hrvatsku

Sektor
za zahvate od važnosti za Republiku Hrvatsku obavlja stručne i upravne poslove
međusektorskog usklađenja interesa u prostoru, sudjeluje u pripremi, izradi i
usklađivanju stručnih pod­loga za lokacijske dozvole; izdaje lokacijske dozvole
i suglasnosti na iste; izdaje propisane potvrde, suglasnosti i mišljenja u
postupku provedbe lokacijskih dozvola; priprema i sudjeluje u izradi stručnih
podloga za izradu propisa iz svog djelokruga; daje mišljenja, tumačenja i upute
u vezi s provedbom Zakona; odgovara na predstavke iz svog djelokruga; sudjeluje
u radu komisija za procjenu utjecaja na okoliš i povjerenstava za tehnički
pregled; obavlja poslove međunarodne suradnje.

U
Sektoru za zahvate od važnosti za Republiku Hrvatsku ustrojavaju se sljedeće
ustrojstvene jedinice:

6.2.1.
Odjel za lokacijske dozvole

6.2.2.
Odjel za provedbu dokumenata prostornog uređenja.

6.2.1.
Odjel za lokacijske dozvole

Odjel
za lokacijske dozvole obavlja stručne i upravne poslove međusektorskog usklađenja
interesa u prostoru; sudjeluje u pripremi, izradi i usklađivanju stručnih
podloga za lokacijske dozvole i izdaje lokacijske dozvole za zahvate u prostoru
od važnosti za Republiku Hrvatsku; izdaje potvrde parcelacijskih elaborata;
sudjeluje u radu komisija za procjenu utjecaja na okoliš i tehničke preglede
građevina.

U Odjelu za lokacijske dozvole ustrojavaju se
sljedeće ustrojstvene jedinice:

 6.2.1.1.
Odsjek za infrastrukturne i proizvodne građevine

 6.2.1.2.
Odsjek za zaštićena područja.

6.2.1.1.
Odsjek za infrastrukturne i proizvodne građevine

Odsjek
za infrastrukturne i proizvodne građevine usklađuje stručne podloge i izdaje
lokacijske dozvole za prometne, energetske, vodne i proizvodne građevine koje
su prema posebnom propisu zahvati u prostoru od važnosti za Republiku Hrvatsku;
izdaje propisane suglasnosti na lokacijske dozvole; izdaje potvrde
parcelacijskih elaborata; sudjeluje u radu komisija za procjenu utjecaja na
okoliš i komisija za tehnički pregled.

6.2.1.2.
Odsjek za zaštićena područja

Odsjek
za zaštićena područja usklađuje stručne podloge i izdaje lokacijske dozvole u
nacionalnim parkovima, za građevine za postupanje s opasnim otpadom, luke
nautičkog turizma, golf igrališta; izdaje suglasnost na lokacijske dozvole u
parkovima prirode; izdaje potvrde parcelacijskih elaborata; sudjeluje u radu
komisija za procjenu utjecaja na okoliš i komisija za tehnički pregled.

6.2.2.
Odjel za provedbu dokumenata prostornog uređenja

Odjel
za provedbu dokumenata prostornog uređenja priprema i sudjeluje u izradi
stručnih podloga za izradu propisa iz svog djelokruga; daje mišljenja,
tumačenja i upute u vezi s provedbom Za­kona; izdaje propisane potvrde,
suglasnosti i mišljenja u postupku provedbe lokacijskih dozvola; odgovara na
predstavke iz svog djelokruga.

7.
UPRAVA ZA INSPEKCIJSKE POSLOVE

Članak 9.

Uprava za inspekcijske poslove obavlja poslove inspek­cijskog
nadzora u području prostornog uređenja, gradnje i zaštite okoliša nad poslovima
koje obavljaju nadležna tijela državne uprave i tijela jedinica lokalne i
područne (regionalne) samouprave, nad uvjetima i načinu rada nadziranih pravnih
i fizičkih osoba te poduzima mjere propisane zakonima i propisima donesenim na
osnovi tih zakona iz navedenih područja, rješava u inspekcijskom postupku
upravne stvari drugog stupnja, obavlja poslove u vezi s izvršenjem
inspekcijskih rješenja, prati i nadzire provedbu mjera za unaprjeđenje
zakonitosti iz djelokruga Ministarstva, priprema izvješća Vladi Republike
Hrvatske i Hrvatskome saboru s prijedlogom mjera za unaprjeđenje stanja, daje
stručna mišljenja, upute u vezi s primjenom propisa, izrađuje stručne podloge i
sudjeluje u izradi nacrta prijedloga zakona, tehničkih i drugih propisa iz
područja prostornog uređenja, gradnje i zaštite okoliša, osigurava informacije
o nadzoru koji provode inspekcije Uprave, priprema odgovore na upite i podneske
građana i drugih subjekata u odnosu na postupanje inspekcije, sudjeluje u
poslovima i projektima međunarodne suradnje, te obavlja i druge poslove koje
odredi ministar.

Za
obavljanje navedenih poslova uUpravi za inspekcijske poslove
ustrojavaju se sljedeće ustrojstvene jedinice:

7.1.
Sektor inspekcijskog nadzora

7.2.
Sektor pravnih i dokumentacijskih poslova.

7.1.
Sektor inspekcijskog nadzora

Sektor
inspekcijskog nadzora obavlja poslove inspekcijskog nadzora nad primjenom
Zakona o gradnji i drugih propisa koji uređuju gradnju i postupanje s građevinama,
nad općim i pojedi­nač­nim aktima, uvjetima i načinu rada nadziranih pravnih i
fizičkih osoba na temelju Zakona o prostornom uređenju, te nad primjenom
propisa iz područja zaštite okoliša. Sektor organizira posebne akcije
inspekcijskog nadzora nad primjenom propisa iz svoga djelokruga. Sektor obavlja
poslove unapređenja rada građevne inspekcije i inspekcije zaštite okoliša,
odnosno uskla­đu­je, pruža stručnu pomoć i daje smjernice za rad i primjenu
propisa u područnim jedinicama, priprema i provodi izvršenja inspek­cijskih
rješenja inspekcije, prati provedbu zakona i izvrša­vanje mjera propisanih
inspekcijskim postupkom, te nadzire provedbu potvrđenih međunarodnih ugovora iz
područja zaštite oko­liša. Sektor sudjeluje u izradi nacrta prijedloga propisa
iz područja gradnje, prostornog uređenja i zaštite okoliša, izrađuje prijedloge
programa rada inspekcije, izrađuje upute i postupke za rad inspek­tora u
provedbi nadzora, izrađuje izvješća o obavljenom nadzoru i poduzetim mjerama,
obavlja poslove među­na­rodne surad­nje iz djelokruga inspekcije, te izrađuje
objašnjenja na upite i odgovore na predstavke. Sektor nadzire primjenu
postupovnih odredaba koje u svom radu primjenjuju inspektori, izrađuje mjere za
pokretanje postupka zbog povrede službene dužnosti, priprema stručno
osposobljavanje i usavršavanje inspektora, sudjeluje u upravnim nadzorima koje
provodi Ministarstvo.

Za
obavljanje poslova u Sektoru inspekcijskog nadzora ustrojavaju se:

7.1.1.
Odjel inspekcijskog nadzora državne gradnje

7.1.2.
Odjel za izvršni postupak i unaprjeđenje rada pod­ručnih jedinica

7.1.3.
Odjel inspekcijskog nadzora općih akata prostornog uređenja

7.1.4.
Odjel inspekcijskog nadzora pojedinačnih akata prostornog uređenja

7.1.5.
Odjel inspekcijskog nadzora zaštite okoliša

7.1.6.
Odjel za instruktivni i unutarnji nadzor

7.1.7.
Odjel inspekcijskog nadzora, Područna jedinica u Zagrebu za područje Grada
Zagreba i Zagrebačke županije

7.1.8.
Odjel inspekcijskog nadzora, Područna jedinica u Krapini za područje
Krapinsko-zagorske županije

7.1.9.
Odjel inspekcijskog nadzora, Područna jedinica u Sisku za područje
Sisačko-moslavačke županije

7.1.10.
Odjel inspekcijskog nadzora, Područna jedinica u Karlovcu za područje
Karlovačke županije

7.1.11.
Odjel inspekcijskog nadzora, Područna jedinica u Varaždinu za područje Varaždinske
županije

7.1.12.
Odjel inspekcijskog nadzora, Područna jedinica u Koprivnici za područje
Koprivničko-križevačke županije

7.1.13.
Odjel inspekcijskog nadzora, Područna jedinica u Bjelovaru za područje
Bjelovarsko-bilogorske županije

7.1.14.
Odjel inspekcijskog nadzora, Područna jedinica u Rijeci za područje
Primorsko-goranske županije

7.1.15.
Odjel inspekcijskog nadzora, Područna jedinica u Gospiću za područje
Ličko-senjske županije

7.1.16.
Odjel inspekcijskog nadzora, Područna jedinica u Virovitici za područje
Virovitičko-podravske županije

7.1.17.
Odjel inspekcijskog nadzora, Područna jedinica u Požegi za područje Požeško-slavonske
županije

7.1.18.
Odjel inspekcijskog nadzora, Područna jedinica u Slavonskom Brodu za područje
Brodsko-posavske županije

7.1.19.
Odjel inspekcijskog nadzora, Područna jedinica u Zadru za područje Zadarske županije

7.1.20.
Odjel inspekcijskog nadzora, Područna jedinica u Osijeku za područje
Osječko-baranjske županije

7.1.21.
Odjel inspekcijskog nadzora, Područna jedinica u Šibeniku za područje
Šibensko-kninske županije

7.1.22.
Odjel inspekcijskog nadzora, Područna jedinica u Vukovaru za područje
Vukovarsko-srijemske županije

7.1.23.
Odjel inspekcijskog nadzora, Područna jedinica u Splitu za područje Splitsko-dalmatinske
županije

7.1.24.
Odjel inspekcijskog nadzora, Područna jedinica u Pazinu za područje Istarske županije

7.1.25.
Odjel inspekcijskog nadzora, Područna jedinica u Dubrovniku za područje
Dubrovačko-neretvanske županije

7.1.26.
Odjel inspekcijskog nadzora, Područna jedinica u Čakovcu za područje Međimurske
županije.

7.1.1.
Odjel inspekcijskog nadzora državne gradnje

Odjel
inspekcijskog nadzora državne gradnje obavlja poslove inspekcijskog nadzora
zakonitosti i kvalitete gradnje, održa­vanja i uklanjanja građevina za koje građevnu,
uporabnu i dozvolu za uklanjanje izdaje Ministarstvo, kao i nad drugim građevi­nama
na prijedlog glavnoga građevnog inspektora, nadzire zakonitost rada svih
sudionika u državnoj gradnji, nadzire dokaze upo­rab­ljivosti građevnih
proizvoda, nadzire primjenu tehničkih propisa, normi, i pravila struke koje se
odnose na gradnju, uklanjanje i održavanje građevina, sudjeluje u izradi nacrta
prijedloga zakona i nacrta prijedloga propisa iz područja gradnje, izrađuje
izvješ­ća i programe rada iz svoga djelokruga te sudjeluje u poslovima međunarodne
suradnje.

7.1.2.
Odjel za izvršni postupak i unaprjeđenje rada područnih jedinica

Odjel
za izvršni postupak i unaprjeđenje rada područnih jedinica organizira i usklađuje
rad svih službi i nadležnih tijela za provedbu postupka izvršenja inspekcijskih
rješenja iz djelokruga Uprave i područnih jedinica. U Odjelu koordinatori određenih
pod­ručnih jedinica usklađuju međusobno rad i inspekcijsko postupanje građevinskih
inspektora u područnim jedinicama, te sudjeluje u poslovima međunarodne
suradnje i upravnim nadzorima koje provodi Ministarstvo.

U Odjelu za izvršni postupak i unaprjeđenje rada
područnih jedinica ustrojavaju se:

7.1.2.1.
Odsjek za izvršni postupak

7.1.2.2.
Odsjek za unaprjeđenje rada područnih jedinica inspekcijskog nadzora gradnje.

7.1.2.1.
Odsjek za izvršni postupak

Odsjek
za izvršni postupak obavlja poslove organizacije i osigu­ranja uvjeta za
izvršavanje inspekcijskih rješenja, prati provedbu izvršavanja inspekcijskih
mjera i priprema odgovore na pritužbe izvršenika inspekcijskih rješenja,
sudjeluje i nadzire izvršenja inspekcijskih rješenja.

7.1.2.2.
Odsjek za unaprjeđenje rada područnih jedinica inspekcijskog nadzora gradnje

Odsjek
za unaprjeđenje rada područnih jedinica inspekcij­skog nadzora gradnje obavlja
poslove usklađivanja rada gra­đevinskih inspektora u područnim jedinicama u
odnosu na pravodobnost izvršavanja i vođenje inspekcijskog i upravnog postupka
sukladno odredbama Zakona o gradnji i drugim propisima, rješava o podnescima
građana i drugih subjekata u vezi s postupanjem inspektora, izrađuje prijedloge
naputaka i objašnjenja u vezi s primjenom propisa u odnosu na postupanje
inspektora.

7.1.3.
Odjel inspekcijskog nadzora općih akata prostornog uređenja

Odjel
inspekcijskog nadzora općih akata prostornog uređenja obavlja poslove
inspekcijskog nadzora nad primjenom propisa iz područja prostornog uređenja u
izradi i donošenju dokumenata praćenja stanja u prostoru i dokumenata prostornog
uređenja, te izradi izvoda iz dokumenata prostornog uređenja, nadzire subjekte
prostornog uređenja u vezi s izradom dokumenata prostornog uređenja, pokreće
inspekcijske postupke, podnosi prijave, poduzima mjere propisane Zakonom o
prostornom uređenju i drugim propisima, prati izvršavanje mjera koje se
poduzimaju u inspek­cijskom nadzoru, te sudjeluje u izradi propisa iz područja
prostornog uređenja, obavlja poslove pripreme i izrade izvješća o radu i
programa za unaprjeđenje zakonitosti, sudjeluje u upravnim nad­zori­ma koje
provodi Ministarstvo i sudjeluje u poslovima među­narodne suradnje.

7.1.4.
Odjel inspekcijskog nadzora pojedinačnih akata prostornog uređenja

Odjel
inspekcijskog nadzora pojedinačnih akata prostornog uređenja obavlja poslove
inspekcijskog nadzora nad lokacijskim dozvolama u odnosu na usklađenost s
dokumentima prostornog uređenja, posebnim zakonima ili propisima donesenih na
osnovi tih zakona te drugim aktima sukladno Zakonu o prostornom uređenju i
drugim propisima, pokreće inspekcijske postupke i podnosi prijave i poduzima
druge mjere, prati izvršavanje mjera koje se poduzimaju u inspekcijskom
nadzoru, sudjeluje u izradi propisa iz područja prostornog uređenja, obavlja
poslove pripreme i izrade izvješća o radu i programa za unaprjeđenje
zakonitosti, sudjeluje u upravnim nadzorima koje provodi Ministarstvo, te
sudjeluje u poslovima međunarodne suradnje.

7.1.5.
Odjel inspekcijskog nadzora zaštite okoliša

Odjel
inspekcijskog nadzora zaštite okoliša obavlja inspek­cij­ski nadzor nad primjenom
propisa iz područja zaštite okoliša, sudjeluje u pripremi postupka izvršenja
inspekcijskih rješenja iz područja zaštite okoliša, usklađuje međusobno rad i
inspekcijsko postupanje inspektora zaštite okoliša u područnim jedinicama, te
sudjeluje u poslovima međunarodne suradnje i upravnim nadzorima koje provodi
Ministarstvo, te obavlja poslove međunarodne suradnje.

U
Odjelu inspekcijskog nadzora zaštite okoliša ustrojavaju se:

7.1.5.1.
Odsjek inspekcijskog nadzora

7.1.5.2.
Odsjek za unaprjeđenje rada područnih jedinica inspekcijskog nadzora zaštite
okoliša

7.1.5.3.
Odsjek za međunarodnu suradnju.

7.1.5.1.
Odsjek inspekcijskog nadzora

Odsjek
inspekcijskog nadzora obavlja poslove inspekcijskog nadzora nad primjenom
propisa iz područja zaštite okoliša, zaštite zraka, postupanja s otpadom, te
zaštite mora, podmorja i obale sukladno propisima, nadzire provedbu potvrđenih
međunarodnih ugovora iz područja zaštite okoliša, prati provedbu propisanih
mjera zaštite okoliša i izvršavanje mjera propisanih inspekcijskim postupkom,
sudjeluje u izradi nacrta prijedloga propisa iz pod­ručja zaštite okoliša,
zaštite zraka i postupanja sa otpadom, obav­lja poslove pripreme i izrade
izvješća i programa za unaprje­đenje zakonitosti u području zaštite okoliša,
izrađuje izvješća o obav­ljenom nadzoru i poduzetim mjerama, te sudjeluje u složenim
postupcima izvršenja inspekcijskih rješenja.

7.1.5.2.
Odsjek za unaprjeđenje rada područnih jedinica inspekcijskog nadzora zaštite
okoliša

Odsjek
za unaprjeđenje rada područnih jedinica inspek­cijskog nadzora zaštite okoliša
obavlja poslove usklađivanja rada inspektora u područnim jedinicama u odnosu na
pravodobnost izvrša­vanja i vođenje inspekcijskog i upravnog postupka te
postupaka, koji prethode pokretanju sudbenih postupaka sukladno odredbama
Zakona o zaštiti okoliša, Zakona o zaštiti zraka i Za­kona o otpadu i drugim
propisima, rješava o podnescima gra­đana i drugih subjekata u vezi s
postupanjem inspektora, izrađuje prijedloge naputaka i objašnjenja u vezi s
primjenom propisa u od­nosu na postupanje inspektora.

7.1.5.3.
Odsjek za međunarodnu suradnju

Odsjek
za međunarodnu suradnju obavlja stručne poslove i zadatke u vezi s međunarodnom
suradnjom u odnosu na unaprje­đenje i usavršavanje rada inspektora zaštite
okoliša, koordinira projekte i obavlja stručne poslove iz programa CARDS i
drugih programa Europske unije koji se odnose na rad i usavrša­vanje inspekcije
zaštite okoliša, te surađuje s tijelima državne uprave, jedinicama lokalne i
područne (regionalne) samouprave u vezi s procesom približavanja Republike
Hrvatske europskim integracijama u području zaštite okoliša.

7.1.6.
Odjel za instruktivni i unutarnji nadzor

Odjel za instruktivni i unutarnji nadzor nadzire
primjenu postupovnih odredaba koje u svom radu primjenjuju inspektori, razvija
modele povećanja učinkovitosti u postupanju inspekcije, priprema stručno
osposobljavanje i usavršavanje inspektora, uspostavlja međusobnu suradnju
tijela državne uprave i suradnju s odgovarajućim znanstvenim i obrazovnim
ustanovama, nadzire nezakonitost rada i propuštanja izvršenja i poduzimanja
mjera za koje je državni službenik ovlašten te obavljanje djelatnosti i poslova
koji su u suprotnosti s interesima službe, ispituje okolnosti koje se odnose na
utvrđivanje odgovornosti inspektora za povrede službenih dužnosti u vezi s
neizvršavanjem i nesavjesnim izvrša­vanjem službeničkih obveza, izrađuje
prijedloge akata za pokretanje postupka zbog povrede službene dužnosti, utvrđuje
standarde za opremu i materijalno tehnička sredstva za rad inspektora, te
sudjeluje u upravnim nadzorima koje provodi Ministarstvo.

7.1.7.
– 7.1.26. Odjeli inspekcijskog nadzora, područne jedinice

Odjeli
inspekcijskog nadzora, područne jedinice u Zagrebu, Krapini, Sisku, Karlovcu,
Varaždinu, Koprivnici, Bjelovaru, Rije­ci, Gospiću, Virovitici, Požegi,
Slavonskom Brodu, Zadru, Osije­ku, Šibeniku, Vukovaru, Splitu, Pazinu,
Dubrovniku i Čakovcu obav­ljaju poslove inspekcijskog nadzora gradnje građevina
za koje građevnu dozvolu izdaje nadležni ured državne uprave i nad­ziru
zakonitost rada svih sudionika u gradnji te obavljaju poslove inspekcijskog
nadzora nad primjenom propisa iz područja zaštite okoliša, nadziru način i
uvjete rada pravnih osoba registriranih ili ovlaštenih za obavljanje poslova
zaštite okoliša, sudjeluju u pripremi te izvršavaju inspekcijska rješenja,
sudjeluju u izradi nacrta prijedloga propisa iz područja u kojem provode nadzor,
pripremaju izvješća i programe rada iz svoga djelokruga i odgovore na upite građana
i drugih subjekata.

U
područnim jedinicama u Zagrebu, Rijeci, Splitu i Osijeku ustrojavaju se:

U
Odjelu inspekcijskog nadzora, Područna jedinica u Zagrebu ustrojavaju se:

7.1.7.1.
Odsjek inspekcijskog nadzora gradnje u Zagrebu za područje Grada Zagreba I

7.1.7.2.
Odsjek inspekcijskog nadzora gradnje u Zagrebu za područje Grada Zagreba II

7.1.7.3.
Odsjek inspekcijskog nadzora gradnje u Zagrebu za područje Zagrebačke županije

7.1.7.4.
Odsjek inspekcijskog nadzora zaštite okoliša.

Pročelnik
Područne jedinice u Zagrebu može odrediti da po potrebi građevinski inspektor,
odnosno građevinski inspektor II vrste zvanja iz jednog odsjeka privremeno,
provodi nadzor na području drugog odsjeka inspekcijskog nadzora gradnje.

7.1.7.1.
Odsjek inspekcijskog nadzora gradnje u Zagrebu za područje Grada Zagreba I

Odsjek
inspekcijskog nadzora gradnje u Zagrebu za područje Grada Zagreba I obavlja
poslove inspekcijskog nadzora zakonitosti i kvalitete gradnje, održavanja i
uklanjanja građevina za koje građevnu dozvolu izdaje nadležni ured Grada
Zagreba, odnosno odjeli Centar – Črnomerec, Medveščak – Maksimir, Trešnjevka,
Su­sed­­grad), kao i nad drugim građevinama na prijedlog glavnoga građevnog
inspektora, nadziru zakonitost rada svih sudionika u gradnji, primjenu
tehničkih i drugih propisa koji uređuju gradnju i postupanje s građevinama, te
dokaze uporabljivosti građevnih proizvoda koji se upotrebljavaju u gradnji,
sudjeluju u izradi propisa iz područja gradnje, sudjeluju u pripremi te
izvršavaju inspekcijska rješenja, izrađuju izvješća i programe rada iz svoga
djelokruga, te pripremaju odgovore na upite i podneske građana i drugih
subjekata.

7.1.7.2.
Odsjek inspekcijskog nadzora gradnje u Zagrebu za područje Grada Zagreba II

Odsjek
inspekcijskog nadzora gradnje u Zagrebu za područje Grada Zagreba II obavlja
poslove inspekcijskog nadzora zakonitosti i kvalitete gradnje, održavanja i
uklanjanja građevina za koje građevnu dozvolu izdaje nadležni ured Grada
Zagreba, odnosno odjeli Dubrava, Peščenica, Novi Zagreb, Sesvete, kao i nad
drugim građevinama na prijedlog glavnoga građevnog inspektora, nad­ziru
zakonitost rada svih sudionika u gradnji, primjenu teh­ničkih i drugih propisa
koji uređuju gradnju i postupanje s građevinama, te dokaze uporabljivosti građevnih
proizvoda koji se upotrebljavaju u gradnji, sudjeluju u izradi propisa iz
područja gradnje, sudjeluju u pripremi te izvršavaju inspekcijska rješenja,
izrađuju izvješća i programe rada iz svoga djelokruga, te pripremaju odgovore
na upite i podneske građana i drugih subjekata.

7.1.7.3.
Odsjek inspekcijskog nadzora gradnje u Zagrebu za područje Zagrebačke županije

Odsjek
inspekcijskog nadzora gradnje u Zagrebu za područje Zagrebačke županije obavlja
poslove inspekcijskog nadzora zakonitosti i kvalitete gradnje, održavanja i
uklanjanja građevina za koje građevnu dozvolu izdaje nadležni ured Zagrebačke županije,
kao i nad drugim građevinama na prijedlog glavnoga građevnog inspektora,
nadziru zakonitost rada svih sudionika u gradnji, primjenu tehničkih i drugih
propisa koji uređuju gradnju i postupanje s građevinama, te dokaze
uporabljivosti građevnih proizvoda koji se upotrebljavaju u gradnji, sudjeluju
u izradi propisa iz područja gradnje, sudjeluju u pripremi te izvršavaju
inspekcijska rješenja, izrađuju izvješća i programe rada iz svoga djelokruga,
te pripremaju odgovore na upite i podneske građana i drugih subjekata.

7.1.7.4.
Odsjek inspekcijskog nadzora zaštite okoliša

Odsjek
inspekcijskog nadzora zaštite okoliša obavlja poslove inspekcijskog nadzora za
područje Grada Zagreba i Zagrebačke županije nad primjenom propisa iz područja
zaštite okoliša, zaštite zraka, postupanja s otpadom, osim ako tim propisima
nije drugačije određeno, te nadziru način i uvjete rada, tehničku opremljenost
pravnih osoba registriranih ili ovlaštenih za obav­ljanje poslova zaštite
okoliša i postupanja s otpadom, korištenje sredstava određenih za provedbu
mjera zaštite okoliša, sudjeluju u izradi nacrta prijedloga propisa iz područja
u kojem provode nadzor, prate izvršavanje mjera koje se poduzimaju u inspek­cijskom
nadzoru, sudjeluju u pripremi te izvršavaju inspekcijska rješenja, pripremaju
izvješća i programe rada i za unaprjeđenje zaštite okoliša, daju smjernice za
provedbu propisa i mjera zaštite okoliša.

U
Odjelu inspekcijskog nadzora, Područna jedinica u Rijeci ustrojavaju se:

 7.1.14.1. Odsjek inspekcijskog nadzora
gradnje u Rijeci za područje Grada Rijeke

 7.1.14.2. Odsjek inspekcijskog nadzora
gradnje u Rijeci za ostalo područje Primorsko-goranske županije

7.1.14.3.
Odsjek inspekcijskog nadzora zaštite okoliša.

7.1.14.1.
Odsjek inspekcijskog nadzora gradnje u Rijeci za područje Grada Rijeke

Odsjek
inspekcijskog nadzora gradnje u Rijeci za područje Grada Rijeke obavlja poslove
inspekcijskog nadzora zakonitosti i kvalitete gradnje, održavanja i uklanjanja
građevina za koje gra­đevnu dozvolu izdaje nadležni ured Primorsko-goranske županije,
kao i nad drugim građevinama na prijedlog glavnoga građev­nog inspektora,
nadziru zakonitost rada svih sudionika u gradnji, primjenu tehničkih i drugih
propisa koji uređuju gradnju i postupanje s građevinama, te dokaze
uporabljivosti građevnih proizvoda koji se upotrebljavaju u gradnji, sudjeluju
u izradi propisa iz područja gradnje, sudjeluju u pripremi te izvršavaju
inspekcijska rješenja, izrađuju izvješća i programe rada iz svoga djelokruga,
te pripremaju odgovore na upite i podneske građana i drugih subjekata.

7.1.14.2.
Odsjek inspekcijskog nadzora gradnje u Rijeci za ostalo područje
Primorsko-goranske županije

Odsjek
inspekcijskog nadzora gradnje u Rijeci za ostalo područje Primorsko-goranske županije
obavlja poslove inspek­cij­skog nadzora nad građevinama za koje građevnu
dozvolu izdaje nadležni ured Primorsko-goranske županije, kao i nad drugim građevinama
na prijedlog glavnoga građevnog inspektora, nadziru zakonitost rada svih
sudionika u gradnji, primjenu tehničkih i drugih propisa koji uređuju gradnju i
postupanje s građevinama, te dokaze uporabljivosti građevnih proizvoda koji se
upotrebljavaju u gradnji, sudjeluju u izradi propisa iz područja gradnje,
sudjeluju u pripremi te izvršavaju inspekcijska rješenja, izrađuju izvješća i
programe rada iz svoga djelokruga, te pripremaju odgovore na upite i podneske
građana i drugih subjekata.

7.1.14.3.
Odsjek inspekcijskog nadzora zaštite okoliša

Odsjek
inspekcijskog nadzora zaštite okoliša obavlja poslove inspekcijskog nadzora za
područje Primorsko-goranske županije nad primjenom propisa iz područja zaštite
okoliša, zaštite zraka, postupanja s otpadom, osim ako tim propisima nije
drugačije određeno, te nadziru način i uvjete rada, tehničku opremljenost
pravnih osoba registriranih, ili ovlaštenih za obavljanje poslova zaštite
okoliša i postupanja s otpadom, korištenje sredstava odre­đenih za provedbu
mjera zaštite okoliša, sudjeluju u izradi nacrta prijedloga propisa iz područja
u kojem provode nadzor, prate izvršavanje mjera koje se poduzimaju u
inspekcijskom nadzoru, sudjeluju u pripremi te izvršavaju inspekcijska
rješenja, pripremaju izvješća i programe za unaprjeđenje zaštite okoliša, daju
smjer­nice za provedbu propisa i mjera zaštite okoliša.

U Odjelu inspekcijskog nadzora, Područna jedinica u
Osijeku ustrojavaju se:

7.1.20.1. Odsjek inspekcijskog nadzora gradnje u
Osijeku za područje Grada Osijeka

7.1.20.2. Odsjek inspekcijskog nadzora gradnje u
Osijeku za područje Osječko-baranjske županije

7.1.20.3. Odsjek inspekcijskog nadzora zaštite
okoliša.

7.1.20.1.
Odsjek inspekcijskog nadzora gradnje u Osijeku za područje Grada Osijeka

Odsjek
inspekcijskog nadzora gradnje u Osijeku za područje Grada Osijeka obavlja
poslove inspekcijskog nadzora zakonitosti i kvalitete gradnje, održavanja i
uklanjanja građevina za koje gra­đevnu dozvolu izdaje nadležni ured
Osječko-baranjske županije, kao i nad drugim građevinama na prijedlog glavnoga
građevnog inspektora, nadziru zakonitost rada svih sudionika u gradnji,
primjenu tehničkih i drugih propisa koji uređuju gradnju i postupanje s građevinama,
te dokaze uporabljivosti građevnih proizvoda koji se upotrebljavaju u gradnji,
sudjeluju u izradi propisa iz područja gradnje, sudjeluju u pripremi te
izvršavaju inspekcijska rješenja, izrađuju izvješća i programe rada iz svoga
djelokruga, te pripremaju odgovore na upite i podneske građana i drugih
subjekata.

7.1.20.2.
Odsjek inspekcijskog nadzora gradnje u Osijeku za ostalo područje
Osječko-baranjske županije

Odsjek
inspekcijskog nadzora gradnje u Osijeku za ostalo pod­ručje Osječko-baranjske županije
obavlja poslove inspekcij­skog nadzora zakonitosti i kvalitete gradnje, održavanja
i uklanjanja građevina za koje građevnu dozvolu izdaje nadležni ured Osječ­ko-baranjske
županije, kao i nad drugim građevinama na prijedlog glavnoga građevnog
inspektora, nadziru zakonitost rada svih sudionika u gradnji, primjenu
tehničkih i drugih propisa koji uređuju gradnju i postupanje s građevinama, te
dokaze uporabljivosti građevnih proizvoda koji se upotrebljavaju u gradnji,
sudjeluju u izradi propisa iz područja gradnje, sudjeluju u pripremi te
izvršavaju inspekcijska rješenja, izrađuju izvješća i programe rada iz svoga
djelokruga, te pripremaju odgovore na upite i podneske građana i drugih
subjekata.

7.1.20.3.
Odsjek inspekcijskog nadzora zaštite okoliša

Odsjek
inspekcijskog nadzora zaštite okoliša obavlja poslove inspekcijskog nadzora za
područje Osječko-baranjske županije nad primjenom propisa iz područja zaštite
okoliša, zaštite zraka, postupanja s otpadom, osim ako tim propisima nije
drugačije određeno, te nadziru način i uvjete rada, tehničku opremljenost
pravnih osoba registriranih, ili ovlaštenih za obavljanje poslova zaštite okoliša
i postupanja s otpadom, korištenje sredstava odre­đe­nih za provedbu mjera
zaštite okoliša, sudjeluju u izradi nacrta prijedloga propisa iz područja u
kojem provode nadzor, prate izvršavanje mjera koje se poduzimaju u
inspekcijskom nadzoru, sudjeluju u pripremi te izvršavaju inspekcijska
rješenja, pripremaju izvješća i programe za unaprjeđenje zaštite okoliša, daju
smjernice za provedbu propisa i mjera zaštite okoliša.

U
Odjelu inspekcijskog nadzora, Područna jedinica u Splitu ustrojavaju se:

7.1.23.1.
Odsjek inspekcijskog nadzora gradnje u Splitu za područje Grada Splita

7.1.23.2.
Odsjek inspekcijskog nadzora gradnje u Splitu za ostalo područje
Splitsko-dalmatinske županije

7.1.23.3.
Odsjek inspekcijskog nadzora zaštite okoliša.

7.1.23.1.
Odsjek inspekcijskog nadzora gradnje u Splitu za područje Grada Splita

Odsjek
inspekcijskog nadzora gradnje u Splitu za područje Grada Splita obavlja poslove
inspekcijskog nadzora zakonitosti i kvalitete gradnje, održavanja i uklanjanja
građevina za koje gra­đev­nu dozvolu izdaje nadležni ured Splitsko-dalmatinske županije,
kao i nad drugim građevinama na prijedlog glavnoga gra­đevnog inspektora,
nadziru zakonitost rada svih sudionika u gradnji, primjenu tehničkih i drugih
propisa koji uređuju gradnju i postupanje s građevinama, te dokaze
uporabljivosti građevnih proiz­voda koji se upotrebljavaju u gradnji, sudjeluju
u izradi propisa iz područja gradnje, sudjeluju u pripremi te izvršavaju
inspekcijska rješenja, izrađuju izvješća i programe rada iz svoga djelokruga,
te pripremaju odgovore na upite i podneske građana i drugih subjekata.

7.1.23.2.
Odsjek inspekcijskog nadzora gradnje u Splitu za ostalo područje
Splitsko-dalmatinske županije

Odsjek
inspekcijskog nadzora gradnje u Splitu za ostalo područje Splitsko-dalmatinske županije
obavlja poslove inspek­cijskog nadzora zakonitosti i kvalitete gradnje, održavanja
i uklanjanja građevina za koje građevnu dozvolu izdaje nadležni ured
Splitsko-dalmatinske županije, kao i nad drugim građevinama na prijedlog
glavnoga građevnog inspektora, nadziru zakonitost rada svih sudionika u
gradnji, primjenu tehničkih i drugih propisa koji uređuju gradnju i postupanje
s građevinama, te dokaze uporabljivosti građevnih proizvoda koji se
upotrebljavaju u gradnji, sudjeluju u izradi propisa iz područja gradnje,
sudjeluju u pripremi te izvršavaju inspekcijska rješenja, izrađuju izvješća i
programe rada iz svoga djelokruga, te pripremaju odgovore na upite i podneske
građana i drugih subjekata.

7.1.23.3.
Odsjek inspekcijskog nadzora zaštite okoliša

Odsjek
inspekcijskog nadzora zaštite okoliša obavlja poslove inspekcijskog nadzora za
područje Splitsko-dalmatinske županije nad primjenom propisa iz područja
zaštite okoliša, zaštite zraka, postupanja s otpadom, osim ako tim propisima
nije drugačije određeno, te nadziru način i uvjete rada, tehničku opremljenost
pravnih osoba registriranih, ili ovlaštenih za obavljanje poslova zaštite
okoliša i postupanja s otpadom, korištenje sredstava odre­đenih za provedbu
mjera zaštite okoliša, sudjeluju u izradi nacrta prijedloga propisa iz područja
u kojem provode nadzor, prate izvršavanje mjera koje se poduzimaju u
inspekcijskom nadzoru, sudjeluju u pripremi te izvršavaju inspekcijska
rješenja, pripremaju izvješća i programe za unaprjeđenje zaštite okoliša, daju
smjernice za provedbu propisa i mjera zaštite okoliša.

7.2.
Sektor pravnih i dokumentacijskih poslova

Sektor
pravnih i dokumentacijskih poslova rješava o žalbama protiv prvostupanjskih
inspekcijskih rješenja i zaključaka iz prav­nog područja graditeljstva i
zaštite okoliša, priprema i obavlja poslove u vezi s aktima za koje su pokrenuti
upravni sporovi, surađuje s Državnim odvjetništvom Republike Hrvatske, priprema
odgovore na predstavke i pritužbe građana u odnosu na uprav­ni postupak, daje
stručna mišljenja i objašnjenja u vezi s proved­bom zakona i drugih propisa iz
područja rješavanja, obavlja poslove analize i praćenja stanja organizacijske
strukture u pod­ručnim jedinicama, sudjeluje u izradi uputa i postupaka za rad
inspekcijskih službenika, te daje stručna mišljenja i odgovore na predstavke,
vodi propisane evidencije iz područja Uprave, priprema i izrađuje podloge za
izvješća i programe rada Uprave i obavlja poslove informatizacije ustrojstvenih
jedinica Uprave, organizira i osigurava informacije o nadzoru koji provode
inspekcije Uprave,

Za obavljanje poslova u Sektoru za pravne i
dokumentacijske poslove ustrojavaju se:

7.2.1.
Odjel za pravne poslovei postupak u drugom stupnju

7.2.2.
Odjel za dokumentacijske poslove.

7.2.1.
Odjel za pravne poslove i postupak u drugom stupnju

Odjel
za pravne poslove i postupak u drugom stupnju obavlja poslove u vezi s izradom
i primjenom zakona i propisa o inspekcijskom nadzoru u području prostornog uređenja,
gradnje, i zaštite okoliša, rješava inspekcijske upravne stvari drugog stupnja,
priprema odgovore na predstavke i pritužbe građana u odnosu na rad i postupanje
inspekcije.

U
Odjelu za pravne poslove i postupak u drugom stupnju ustrojavaju se:

7.2.1.1.
Odsjek za pravne poslove

7.2.1.2.
Odsjek za postupak u drugom stupnju.

7.2.1.1.
Odsjek za pravne poslove

Odsjek
za pravne poslove obavlja pravne i upravne poslove, prati i nadzire primjenu
zakona i drugih propisa te sudjeluje u izradi nacrta prijedloga zakona i drugih
propisa iz djelokruga Uprave, surađuje s Državnim odvjetništvom Republike
Hrvatske u vezi pokrenutih kaznenih postupaka, sudbenim i drugim tijelima državne
uprave te jedinicama područne (regionalne) samouprave, priprema i obavlja
poslove u vezi akata za koje su pokrenuti upravni sporovi, daje stručna
mišljenja o primjeni propisa te sudjeluje u pripremi stručnog usavršavanja,
uputa i postupaka u radu inspektora te odgovora na podneske građana i drugih
subjekata.

7.2.1.2.
Odsjek za postupak u drugom stupnju

Odsjek
za postupak u drugom stupnju rješava o žalbama protiv prvostupanjskih
inspekcijskih rješenja i zaključaka iz pravnog područja graditeljstva i zaštite
okoliša, priprema odgovore na pred­stavke i pritužbe građana u odnosu na
upravni postupak, daje stručna mišljenja i objašnjenja u vezi s provedbom
zakona i drugih propisa iz područja rješavanja upravne stvari.

7.2.2.
Odjel za dokumentacijske poslove

Odjel
za dokumentacijske poslove organizira informatizaciju inspekcijskog postupanja
iz djelokruga Uprave, osigurava podloge za programe i izvješća o radu Uprave i
korištenje baza, evidencija i drugih podataka o obavljanju inspekcijskog
nadzora, te organizira i osigurava informacije o inspekcijskom nadzoru i obav­lja
poslove uredskog poslovanja.

U
Odjelu za dokumentacijske poslove ustrojavaju se:

7.2.2.1.
Odsjek za dokumentacijske poslove

7.2.2.2.
Odsjek za informiranje.

7.2.2.1.
Odsjek za dokumentacijske poslove

Odsjek
za dokumentacijske poslove planira i koordinira informatizaciju inspekcijskog
postupanja iz djelokruga Uprave, osigurava korištenje odgovarajućih baza
podataka, vodi evidencije i druge podatke za računalne baze podataka koji se
odnose na obav­ljanje inspekcijskog nadzora, sudjeluje u provedbi izda­vačkih
programa iz djelokruga Ministarstva, priprema i izrađuje podloge za programe i
izvješća o radu Uprave, te sudjeluje u poslovima informatizacije ustrojstvenih
jedinica Uprave.

7.2.2.2.
Odsjek za informiranje

Odsjek
za informiranje organizira i osigurava informacije o nadzoru koji provode
inspekcije Uprave, vodi evidencije predmeta zaprimljenih u Upravi, usmjerava i
odgovara na usmene i pisane upite građana i drugih subjekata u vezi s
postupanjem inspekcije, te obavlja stručno-tehničke poslove koji se odnose na
uredsko poslovanje, prijepis i pismohranu.

8.
UPRAVA ZA ZAŠTITU OKOLIŠA

Članak
10.

Uprava
za zaštitu okoliša obavlja upravne i stručne poslove u vezi s provedbom mjera
za gospodarenje otpadom, očuvanjem kakvoće zraka, zaštitom klime i ozonskog
sloja, procjenom utje­caja zahvata na okoliš, planovima intervencija u zaštiti
okoliša u vezi s iznenadnim onečišćenjima okoliša, očuvanjem kakvoće mora i
priobalja, zaštitom tla te obavlja i druge poslove u vezi s poduzimanjem mjera
radi smanjivanja i sprječavanja onečišća­vanja okoliša. Prati i analizira
stanje u području djelokruga Uprave te predlaže poduzimanje mjera u svrhu
sanacije oštećenih dijelova okoliša i poduzimanje mjera radi postizanja
standarda kakvoće zaštite okoliša i unaprjeđenja stanja okoliša. Prati provedbu
zakona i drugih propisa i predlaže mjere za njihovu provedbu. U Upravi se
obavljaju poslovi izdavanja dozvola u vezi s gospodarenjem otpadom, provozom
opasnog otpada, praćenjem kakvoće zraka te smanjivanjem emisija stakleničnih
plinova. U Upravi se izrađuju rješenja o procjeni utjecaja zahvata na okoliš te
obavljaju stručne pripreme za dodjelu koncesija gospodarenja otpadom, izdaju
suglasnosti i vode očevidnici iz djelokruga Uprave. Uprava sudjeluje u izradi nacrta
zakona i provedbenih propisa, programa, planova i izvješća i prati njihovu
provedbu. Uprava izrađuje odgovore na zastupnička pitanja, priprema odgovore u
vezi s informiranjem javnosti te nadzire provedbu i usmjerava razvoj
informacijskog sustava zaštite okoliša, katastra zaštite okoliša i nadzire
provedbu plana gospodarenja otpadom. Uprava sudjeluje u stručnim poslovima
usklađivanja zakonodavstva s propisima Europske unije. Uprava surađuje sa
središnjim tijelima državne uprave, uredima državne uprave u županijama,
jedinicama lokalne i područne (regionalne) samouprave, gospodarskim subjektima
i nevladinim udrugama, te s Agencijom za zaštitu oko­­liša i Fondom za zaštitu
okoliša i energetsku učinkovitost. Upra­va obavlja i druge poslove iz svoga
djelokruga i one koje odredi državni tajnik ili ministar.

U Upravi za zaštitu okoliša ustrojavaju se sljedeće
ustrojstvene jedinice:

8.1. Odjel za gospodarenje otpadom

8.2. Odjel za zaštitu atmosfere

8.3. Odjel za procjenu utjecaja na okoliš i provedbu
mjera za sprječavanje onečišćenja okoliša

8.4.
Odjel za zaštitu mora i priobalja

8.5.
Odjel za zaštitu tla.

8.1.
Odjel za gospodarenje otpadom

Odjel
za gospodarenje otpadom obavlja upravne i stručne poslove u vezi s provedbom
mjera gospodarenja otpadom. Priprema izradu plana gospodarenja otpadom kao
provedbenim dokumentom Strategije gospodarenja otpadom te izrađuje izvješće o
njegovoj provedbi. Obavlja pripreme i sudjeluje u provedbi sanacije okoliša
onečišćenog otpadom. Izdaje dozvolu za gospodarenje opasnim otpadom, dozvolu za
termičku obradu otpada, suglasnosti za skladištenja otpada, izdaje privremene
dozvole. Rje­ša­va o uvozu i izvozu neopasnog otpada, rješava o izvozu opasnog
otpada te rješava o provozu opasnog otpada. U Odjelu se obavljaju stručni
poslovi u vezi s dodjelom koncesija gospodarenja otpadom, kada je za iste nadležno
Ministarstvo te vode očevidnici iz djelokruga Odjela.

Odjel prati provedbu zakona i drugih propisa i predlaže
mjere za njihovu provedbu te izrađuje stručne podloge za nacrte prijedloga zakona
i drugih propisa, planova, programa i izvješća u području gospodarenja otpadom
te prati njihovu provedbu. Odjel izrađuje odgovore na zastupnička pitanja i
predstavke te priprema odgovore u vezi s informiranjem javnosti. Odjel nadzire
provedbu plana gospodarenja otpadom i sudjeluje u nadzoru provedbe i usmjerava
razvoj informacijskog sustava zaštite okoliša i katastra zaštite okoliša. Odjel
sudjeluje u stručnim poslovima usklađivanja zakonodavstva s propisima Europske
unije. Izrađuje mišljenja i upute te obavlja i druge poslove iz djelokruga
Odjela i one koje odredi državni tajnik ili ministar.

U Odjelu za gospodarenje otpadom ustrojavaju se
sljedeće ustrojstvene jedinice:

8.1.1. Odsjek za gospodarenje neopasnim otpada

8.1.2. Odsjek za gospodarenje opasnim otpadom i preko­gra­nični
promet otpadom.

8.1.1.
Odsjek za gospodarenje neopasnim otpadom

Odsjek
za gospodarenje neopasnim otpadom obavlja upravne i stručne poslove u vezi s
provedbom mjera gospodarenja neopasnim otpadom. U Odsjeku se izrađuju rješenja
o izvozu i uvozu neopasnog otpada, suglasnosti za skladištenje otpada te
obavljaju stručne pripreme za dodjelu koncesija. U Odsjeku se vode očevid­nici
izdanih suglasnosti, o posrednicima gospodarenja otpadom, o izvoznicima
neopasnog otpada i drugi očevidnici iz djelokruga Odsjeka. Odsjek sudjeluje u
pripremi i izradi stručnih podloga za izradu nacrta prijedloga zakona i drugih
propisa, planova, programa i izvješća gospodarenja neopasnim otpadom te prati
njihovu provedbu. Obavlja stručne pripreme i daje prijedloge u vezi s provedbom
sanacije okoliša onečišćenog otpadom. Odsjek sudjeluje u obavljanju stručnih
poslova usklađivanja zakonodavstva iz područja gospodarenja otpadom s propisima
Europske unije. Odsjek izrađuje odgovore na zastupnička pitanja i predstavke,
pri­pre­ma odgovore u vezi s informiranjem javnosti, izrađuje mišljenja i
upute, te obavlja i druge poslove iz djelokruga Odsjeka i one koje odredi državni
tajnik ili ministar.

8.1.2.
Odsjek za gospodarenje opasnim otpadom i prekogranični promet otpadom

Odsjek
za gospodarenje opasnim otpadom i prekogranični promet otpadom obavlja upravne
i stručne poslove u vezi s provedbom mjera gospodarenja opasnim otpadom i u
vezi s preko­graničnim prometom otpadom. Izrađuje dozvole za gospodarenje
opasnim otpadom, dozvole za termičku obradu otpada, te izrađuje privremene
dozvole. Rješava o izvozu opasnog otpada, rješava o provozu opasnog otpada. U
Odsjeku se vode očevidnici u vezi s gospodarenjem opasnim otpadom i izvozom
opasnog otpada. Odsjek obavlja stručne pripreme za provedbu sanacije okoliša
onečišćenog opasnim otpadom. Odsjek sudjeluje u pripremi i izradi stručnih
podloga za izradu nacrta prijedloga zakona i drugih propisa, planova, programa
i izvješća gospodarenja opasnim otpadom te prati njihovu provedbu. Odsjek
sudjeluje u obavljanju stručnih poslova usklađivanja zakonodavstva iz područja
gospodarenja opasnim otpadom s propisima Europske unije. Odsjek izrađuje
odgovore na zastupnička pitanja i predstavke, priprema odgovore u vezi s
informiranjem javnosti, izrađuje mišljenja i upute, te obavlja i druge poslove
iz djelokruga Odsjeka i one koje odredi državni tajnik ili ministar.

8.2.
Odjel za zaštitu atmosfere

Odjel
za zaštitu atmosfere obavlja upravne i stručne poslove u vezi s provedbom mjera
za zaštitu zraka, klime i zaštitu ozonskog sloja. Odjel prati i analizira
stanje te predlaže poduzimanje mjera u svrhu smanjivanja onečišćavanja zraka te
poboljšanja kakvoće zraka. Odjel koordinira aktivnosti o uspostavi i učinko­vitom
djelovanju sustava državne mreže o kakvoći zraka. Odjel prati i ocjenjuje
kakvoću zraka, izrađuje stručne podloge za razvrstavanje područja prema
razinama onečišćenosti zraka, predlaže lokacije za postaje za mjerenje
onečišćenosti zraka te daje prijed­loge za poboljšanje provedbe mjera zaštite
zraka. Odjel priprema izvješća o stanju kakvoće zraka za određena područja te
predlaže mjere za prekomjerno onečišćena područja.

Odjel
prati stanje u vezi s uzrocima promjene klime te skrbi o provedbi mjera radi
smanjivanja uzroka promjene klime i pred­laže mjere za prilagodbu. U Odjelu se
obavljaju poslovi u vezi s praćenjem emisija stakleničkih plinova, i predlažu
mjere. Odjel izrađuje dozvole za obavljanje djelatnosti praćenja kakvoće zraka
i dozvole radi smanjivanja emisija stakleničnih plinova. Odjel predlaže mjere u
svrhu saniranja onečišćenja zraka. Odjel, u suradnji s gospodarstvom, priprema
i potiče programe namijenjene gospodarstvu radi smanjivanja onečišćenosti
zraka. Odjel prati provedbu zakona i drugih propisa i predlaže mjere za njihovu
pro­ved­bu te izrađuje stručne podloge u vezi s izradom nacrta prijed­loga
zakona i drugih propisa, planova, programa te izvješća u području zaštite
zraka, klime i zaštite ozonskog sloja te prati njihovu provedbu. Odjel izrađuje
odgovore na zastupnička pitanja i predstavke, priprema odgovore u vezi s
informiranjem javnosti te nadzire i usmjerava razvoj informacijskog sustava
zaštite okoliša, katastra zaštite okoliša u pitanjima iz djelokruga Odjela.
Odjel sudjeluje u stručnim poslovima usklađivanja zakonodavstva s propisima
Europske unije. Izrađuje mišljenja i upute, te obavlja i druge poslove iz
djelokruga Odjela i one koje odredi ministar ili državni tajnik.

U
Odjelu za zaštitu atmosfere ustrojavaju se sljedeće ustrojstvene jedinice:

8.2.1.
Odsjek za zaštitu zraka

8.2.2.
Odsjek za zaštitu klime i ozonskog sloja.

8.2.1.
Odsjek za zaštitu zraka

Odsjek
za zaštitu zraka obavlja upravne i stručne poslove zaštite i poboljšanja
kakvoće zraka. Odsjek prati i analizira stanje kakvoće zraka u jedinicama
lokalne i područne (regionalne) samouprave, te predlaže provedbu mjera
smanjivanja onečišćivanja zraka. Odsjek koordinira aktivnosti u vezi s
ocjenjivanjem one­čiš­ćenosti zraka, izrađuje stručne podloge za razvrstavanje
područja prema razinama onečišćenosti zraka, predlaže lokacije za postaje za
mjerenje onečišćenosti zraka te daje prijedloge za poboljšanje provedbe mjera
zaštite zraka. Odsjek koordinira uspostavu državne mreže za praćenje kakvoće
zraka i prati njezin rad. Odsjek priprema izvješća u vezi s onečišćenjima na
pojedinim područ­ji­ma i predlaže mjere za saniranje prekomjerno onečišćena
područ­ja te daje prijedloge u vezi s određivanjem strožih graničnih
vrijednosti emisija na određenom području. Odjel izrađuje dozvole za obavljanje
djelatnosti praćenja kakvoće zraka. Odsjek, u suradnji s gospodarstvom predlaže
programe namijenjene gospodarstvu za smanjivanje emisija u zrak. Odsjek
sudjeluje u pripremi i izradi stručnih podloga za izradu nacrta prijedloga
zakona i drugih propisa, planova, programa i izvješća iz područja zaštite zraka
te prati njihovu provedbu. Odsjek sudjeluje u obavljanju stručnih poslova usklađivanja
zakonodavstva iz područja zaštite zraka s propisima Europske unije. Odsjek daje
odgovore na zastupnička pitanja i predstavke, priprema odgovore u vezi s
informiranjem javnosti, izrađuje mišljenja i upute, te obavlja i druge poslove
iz djelokruga Odsjeka i one koje odredi državni tajnik ili ministar.

8.2.2.
Odsjek za zaštitu klime i ozonskog sloja

Odsjek
za zaštitu klime i ozonskog sloja obavlja upravne i stručne poslove u vezi s
očuvanjem klime i zaštitom ozonskog sloja. Odsjek prati stanje, priprema
izvješća u vezi s uzrocima promjene klime i o uzrocima oštećivanja ozonskog
sloja te predlaže provedbu određenih mjera. Odsjek izrađuje mišljenja u vezi s
prilagodbom gospodarstva zahtjevima za smanjenjem emisija stakleničkih,
plinova, daje prijedloge u vezi s programima iz poje­dinih dokumenata zaštite
klime ozonskog sloja. Odsjek, u suradnji s gospodarstvom predlaže programe
namijenjene gospodarstvu za smanjivanje emisija stakleničkih plinova. Odsjek
obavlja poslove u vezi s prikupljanjem, recikliranjem, trajnim zbrinjavanjem,
odnosno potrošnjom tvari koje oštećuju ozonski sloj. Odsjek obavlja stručne
poslove u vezi s pripremama planova raspodjele emisijskih kvota stakleničkih
plinova. U Odsjeku se obav­ljaju poslovi u vezi s utvrđivanjem uvjeta određivanja
emisijskih kvota kao podloga za trgovanje emisijama. Odsjek sudjeluje u
pripremi i izradi stručnih podloga za izradu nacrta prijedloga zakona i drugih
propisa, planova, programa i izvješća iz područja zaštite klime i ozonskog
sloja te prati njihovu proved­bu. Odsjek sudjeluje u obavljanju stručnih
poslova usklađivanja zakonodavstva s propisima Europske unije. Odsjek daje
odgovore na zastupnička pitanja i predstavke, priprema odgovore u vezi s
informiranjem javnosti, izrađuje mišljenja i upute te obavlja i druge poslove
iz djelokruga Odsjeka i one koje odredi državni tajnik ili ministar.

8.3.
Odjel za procjenu utjecaja na okoliš i provedbu mjera za sprječavanje onečišćenja
okoliša

Odjel
za procjenu utjecaja na okoliš i provedbu mjera za sprječavanje onečišćenja
okoliša obavlja upravne i stručne poslove u vezi s: procjenom utjecaja zahvata
na okoliš, izdavanjem suglasnosti pravnim osobama za obavljanje stručnih poslova
za izradu elaborata zaštite okoliša i studija o utjecaju na okoliš te provedbom
mjera i programa sanacije za sprječavanje i smanjivanje onečišćenja okoliša.
Odjel priprema i izrađuje rješenja o procjeni utjecaja zahvata na okoliš te
prati i analizira provedbu mjera utvrđenih u rješenjima procjene utjecaja
zahvata na okoliš iz djelokruga Ministarstva te prikuplja podatke o provedbi
mjera utvrđenim rješenjima drugih nadležnih tijela i o tome izrađuje godišnje
izvješće. Odjel nadzire i provodi aktivnosti prema Planu intervencija u zaštiti
okoliša i drugim planovima kod iznenadnog onečišćenja okolišate prati i
analizira provedbu planova i pojedinih mjera. Odjel izdaje suglasnosti na
sanacijske programe kada je za isto nadležno Ministarstvo, koordinira aktivnosti
u vezi s provedbom sanacije oštećenog okoliša u slučajevima kada onečiš­ćivač
okoliša nije poznat. U Odjelu se vode očevidnici u vezi s izdavanjem
suglasnosti pravnim osobama za obavljanje stručnih poslova za izradu elaborata
i studija o utjecaju na okoliš. Odjel, u suradnji s gospodarstvom predlaže
poduzimanje mjera i programa radi smanjivanja onečišćavanja okoliša. Odjel izrađuje
i daje stručna mišljenja na pojedine planove. Odjel sudjeluje u izradi stručnih
podloga za izradu nacrta prijedloga zakona i drugih propisa, planova, programa
i izvješća te prati njihovu provedbu. Odjel izrađuje odgovore na zastupnička
pitanja i predstavke te priprema odgovore u vezi s informiranjem javnosti iz
djelokruga Odjela. Odjel sudjeluje u obavljanju stručnih poslova usklađi­vanja
zakonodavstva s propisima Europske unije. Odjel nadzire i usmjerava razvoj
informacijskog sustava zaštite okoliša i katastra zaštite okoliša u vezi s
djelokrugom Odjela. Izrađuje mišljenja i upute. te obavlja i druge poslove iz
djelokruga Odjela i one koje odredi državni tajnik ili ministar.

U
Odjelu za procjenu utjecaja na okoliš i sprječavanje onečišćenja okoliša
ustrojavaju se sljedeće ustrojstvene jedinice:

8.3.1.
Odsjek za procjenu utjecaja na okoliš

8.3.2
Odsjek za provedbu mjera za sprječavanje onečišćenja okoliša.

8.3.1.
Odsjek za procjenu utjecaja na okoliš

Odsjek
za procjenu utjecaja na okoliš obavlja upravne i stručne poslove u vezi s
provedbom procjene utjecaja zahvata na okoliš, izdavanjem suglasnosti pravnim
osobama za obavljanje stručnih poslova izrade elaborata zaštite okoliša i
studija o utjecaju na okoliš. Odsjek priprema i izrađuje rješenja o procjeni
utjecaja zahvata na okoliš. Odsjek prati i analizira provedbu mjera utvrđenih
rješenjima u postupku procjene utjecaja zahvata na okoliš koje je provelo
Ministarstvo, prikuplja podatke o provedbi mjera koja su utvrđena rješenjima
drugih nadležnih tijela i izrađuje godišnje izvješće o provedbi utvrđenih
mjera. U Odsjeku se vode očevidnici u vezi s izdavanjem suglasnosti pravnim
osobama za obavljanje stručnih poslova za izradu elaborata i studija o utjecaju
na okoliš. Izrađuje i daje mišljenja na pojedine planove. Odsjek sudjeluje u
izradi stručnih podloga za izradu nacrta prijedloga zakona i drugih propisa,
planova, programa te izvješća i prati njihovu provedbu. Odsjek izrađuje
odgovore na zastupnič­ka pitanja i predstavke te priprema odgovore u vezi s
informira­njem javnosti u vezi s procjenom utjecaja zahvata na okoliš. Odsjek
sudjeluje u obavljanju stručnih poslova usklađivanja za­ko­no­davstva s
propisima Europske unije. Izrađuje mišljenja i upute, te obavlja i druge
poslove iz djelokruga Odsjeka i one koje odredi državni tajnik ili ministar.

8.3.2.
Odsjek za provedbu mjera za sprječavanje onečišćenja okoliša

Odsjek
za provedbu mjera za sprječavanje onečišćenja okolišaobavlja upravne i
stručne poslove u vezi s provedbom mjera za sprječavanje i smanjivanje
onečišćenja okoliša i izradom i provedbom programa sanacije onečišćenja
okoliša. Odsjek provodi i nadzire aktivnosti prema Planu intervencija u zaštiti
okoliša i drugim planovima kod iznenadnog onečišćenja okoliša. U Odsjeku se
obavljaju stručni poslovi u vezi s pripremama izrade programa sanacije te
poslovi u vezi s izradom i izdavanjem suglasnosti u vezi sa sanacijskim
programom kada je za isto nadležno Ministarstvo. Odsjek koordinira aktivnosti u
provedbi sanacije ošteće­nog okoliša te u vezi s izradom cjelovitog sanacijskog
programa u slučajevima kada onečišćivač okoliša nije poznat. Odsjek prati i
analizira provedbu mjera u vezi s provedenim sanacijama, te provedbu mjera iz
pojedinih planova intervencija u zaštiti okoliša i daje prijedloge u vezi s
postizanjem viših standarda zaštite okoliša. Odsjek izrađuje stručna mišljenja
na pojedine planove. Odsjek sudjeluje u izradi stručnih podloga za izradu
nacrta prijed­loga zakona i drugih propisa, planova, programa i izvješća te
prati njihovu provedbu. Odsjek izrađuje odgovore na zastup­nička pitanja i
predstavke te priprema odgovore u vezi s informiranjem javnosti. Odsjek
sudjeluje u obavljanju stručnih poslova usklađi­va­nja zakonodavstva u skladu s
propisima Europske unije. Izra­đuje, mišljenja i upute, te obavlja i druge
poslove iz djelokruga Odsjeka i one koje odredi državni tajnik ili ministar.

8.4.
Odjel za zaštitu mora i priobalja

Odjel
za zaštitu mora i priobalja obavlja upravne i stručne poslove u vezi s
provedbom zaštite mora i priobalja u cilju očuvanja standarda kakvoće mora i
priobalja. Odjel koordinira poslove u vezi s praćenjem stanja kakvoće mora te
nadzire pro­ved­bu mjera i aktivnosti prema Planu intervencija kod iznenadnog
onečišćenja mora. Odjel obavlja poslove u vezi s pružanjem
administrativno-tehničke podrške Državnom Stožeru. Odjel prati i analizira
provedbu obveza subjekata, zaduženih za postupanje po Planu intervencija kod
iznenadnog onečišćenja mora. Odjel predlaže poduzimanje mjera u cilju
učinkovitog djelovanja sustava zaštite mora i priobalja. Odjel vodi očevidnike
o provedbi pojedinih mjera intervencija kod iznenadnog onečišćenja mora i
priobalja. Odjel daje stručnu ocjenu te predlaže poduzimanje mjera u vezi sa
sanacijom onečišćenoga morskog okoliša i priobalja te pred­laže provedbu
cjelovitih mjera zaštite radi sprječavanja daljnjeg širenja onečišćenja mora i
priobalja u cilju učinkovitog djelovanja sustava zaštite mora i priobalja.
Odjel predlaže programe istraži­vanja radi utvrđivanja učinkovitosti rada
sustava za sprječavanje onečišćenja mora. Odjel sudjeluje u izradi stručnih
podloga za izra­du nacrta prijedloga zakona i drugih propisa, planova, programa
i izvješća te prati njihovu provedbu. Odjel izra­đuje odgovore na zastupnička
pitanja i predstavke i priprema odgovore u vezi s informiranjem javnosti. Odjel
sudjeluje u obavljanju stručnih poslova usklađivanja zakonodavstva s propisima
Europske unije. Odjel nadzire i usmjerava razvoj informacijskog sustava zaštite
okoliša, katastra zaštite okoliša u vezi s kakvoćom mora, i pitanjima zaštite
mora. Izrađuje mišljenja i upute, te obavlja i druge poslove iz djelokruga
Odjela i one koje odredi državni tajnik ili ministar.

8.5.
Odjel za zaštitu tla

Odjel
za zaštitu tla obavlja upravne i stručne poslove u vezi s provedbom mjera za
zaštitu tla, provedbom sanacije pojedinih oštećenih dijelova tla i poduzimanjem
mjera za očuvanje standarda kakvoće tla. Odjel prati stanje kakvoće tla,
prikuplja podatke, prati i analizira utjecaje pojedinih djelatnosti i
aktivnosti na kakvoću tla, te priprema i izrađuje stručne ocjene i predlaže
mjere za sanaciju oštećenih dijelova tla. Odjel predlaže programe istraživanja
radi utvrđivanja učinkovitosti sustava za sprječavanje onečišćenja tla i predlaže
programe cjelovite zaštite okoliša u cilju očuvanja kakvoće tla. Odjel
sudjeluje u izradi stručnih podloga za izradu nacrta prijedloga zakona i drugih
propisa, priprema stručne podloge za izradu planova, programa i izvješća u vezi
sa zaštitom tla, te prati njihovu provedbu. Odjel priprema i izrađuje odgovore
na zastupnička pitanja i predstavke te priprema odgovore u vezi s informiranjem
javnosti u vezi sa zaštitom tla. Odjel sudjeluje u obavljanju stručnih poslova
usklađivanja zakonodavstva s propisima Europske unije. Odjel nadzire i
usmjerava razvoj informacijskog sustava zaštite okoliša, katastra zaštite
okoliša u vezi s kakvoćom tla i njegovom zaštitom. Izrađuje mišljenja i upute,
te obavlja i druge poslove iz djelokruga Odjela i one koje odredi državni
tajnik ili ministar.

9.
UPRAVA ZA STRATEŠKE I INTEGRACIJSKE PROCESE U ZAŠTITI OKOLIŠA

Članak
11.

Uprava
za strateške i integracijske procese u zaštiti okoliša obavlja poslove u vezi
sa strateškim dokumentima zaštite okoliša izrađuje, koordinira aktivnosti
izrade i prati provedbu strateških dokumenata zaštite okoliša te obavlja
poslove u vezi s promicanjem zaštite okoliša i održivog razvoja.

Uprava obavlja poslove međunarodne suradnje u zaštiti
oko­liša te provedbu mjera u zaštiti okoliša u vezi s među­narod­nom suradnjom.

Uprava obavlja poslove u vezi s pripremama i zadacima
u zaštiti okoliša u okviru integracijskog procesa priključenja Re­pub­like
Hrvatske Europskoj uniji. Uprava izrađuje analitičke pod­loge o pitanjima u
vezi s okolišem, odnosno stručne podloge radi pružanja podrške u procesu
pregovaranja o okolišu te priprema dokumentaciju i sve potrebne stručne
materijale za rad tijelima i subjektima uključenim u proces pregovaranja s
Europskom uni­jom. Uprava koordinira aktivnosti s gospodarstvom o pitanjima
okoliša i gospodarskih aspekta integriranja. Uprava obavlja poslove u vezi s pripremom
i izradom stručnih podloga te proved­bom programa pomoći i suradnje Europske
unije i projekata u vezi sa zaštitom okoliša iz djelokruga Ministarstva. Uprava
obav­lja i druge poslove iz svoga djelokruga i one koje odredi državni tajnik
ili ministar.

U
Upravi za strateške i integracijske procese u zaštiti okoliša ustrojavaju
sljedeće ustrojstvene jedinice:

9.1.
Odjel za strategiju zaštite okoliša

9.2.
Odjel za međunarodnu suradnju

9.3.
Odjel za europske integracije.

9.1.
Odjel za strategiju zaštite okoliša

Odjel
za strategiju zaštite okoliša obavlja poslove u vezi s koordinacijom i izradom
strateških dokumenata zaštite okoliša i održivog razvoja. Odjel obavlja poslove
u vezi s promicanjem zaštite okoliša i održivog razvoja te provodi aktivnosti u
vezi s poduzimanjem mjera za unaprjeđivanje zaštite okoliša i to: dodjele znaka
zaštite okoliša, priznanja i nagrada u vezi sa zaštitom okoliša i održivim
razvojem, osiguranje uvjeta za sustavni razvoj informiranja u zaštiti okoliša
te poticanjem odgoja i obrazovanja u zaštiti okoliša. Odjel usmjerava i nadzire
izradu izvješća o oko­lišu, prati stanje okoliša, i provedbu mjera zaštite
okoliša. Odjel unaprjeđuje koordinaciju upravnih tijela i svih razina civilnog
društva u provedbi ciljeva zaštite okoliša i održivog razvoja. Odjel unaprjeđuje
odnose s javnošću, potiče sudjelovanje građana u odlučivanju o okolišu. Odjel
surađuje i prati djelovanje Agencije za zaštitu okoliša sa svrhom postizanja
strateških ciljeva zaštite okoliša i održivog razvoja. Odjel prati razvijenost
instrumenata za financiranje zaštite okoliša i predlaže njihovo unaprje­đenje.
Odjel izrađuje mišljenja, upute, planove i izvješća, te obav­lja i druge
poslove iz djelokruga Odjela i one koje odredi državni tajnik ili ministar.

U
Odjelu za strategiju zaštite okoliša ustrojavaju se sljedeće ustrojstvene
jedinice:

9.1.1.
Odsjek za strateške dokumente zaštite okoliša i održivog razvoja

9.1.2.
Odsjek za promicanje zaštite okoliša i informiranje javnosti.

9.1.1.
Odsjek za strateške dokumente zaštite okoliša i održivog razvoja

Odsjek
za strateške dokumente zaštite okoliša i održivog razvoja obavlja poslove u
vezi s koordinacijom i izradom strateš­kih dokumenata zaštite okoliša i održivog
razvoja i njihovih provedbenih dokumenata. Odsjek u suradnji s drugim
središnjim tije­lima državne uprave, jedinicama područne (regionalne) i lokalne
samouprave, institucijama, gospodarstvom i civilnim društvom provodi pojedine
zadatke iz strateških dokumenta i predlaže poboljšanje provedbe strateških
dokumenta zaštite okoliša i održivog razvoja. Odsjek surađuje u izradi stručnih
podloga za donošenje sektorskih politika i programa u dijelu koji se odnosi na
zaštitu okoliša i održivi razvoj (okoliš i zdravlje, okoliš i gospodarstvo,
okoliš i promet, okoliš i turizam i dr.). Odsjek usmjerava i nadzire izradu
izvješća o okolišu, usmjerava praćenje stanja okoliša, utjecaja na okoliš i
učinaka provedenih mjera zaštite okoliša. Odsjek izrađuje mišljenja, upute
planove i izvješća, te obavlja i druge poslove iz djelokruga Odsjeka i one koje
odredi državni tajnik ili ministar.

9.1.2
Odsjek za promicanje zaštite okoliša i informiranje javnosti

Odsjek
za promicanje zaštite okoliša i informiranje javnosti obavlja poslove u vezi s
promicanjem zaštite okoliša te poticanjem usvajanja obrazaca ponašanja
prihvatljivih za okoliš. Od­sjek priprema izvješća za potrebe informiranja
javnosti o aktivnostima u vezi sa zaštitom okoliša i poduzimanjem mjera u
proved­bi zadatka iz djelokruga Ministarstva. Odsjek priprema informacije za
objavljivanje na web-stranicama Ministarstva te radi objav­­lji­vanja informacija
u glasilu »Okoliš« i drugim prigodnim izda­njima. Odsjek potiče zanimanje i
odgovornost građana za okoliš i njihovo sudjelovanje u donošenju odluka o
okolišu i održivom razvoju. Odsjek prati ostvarenja i doprinose svih društvenih
skupina na području zaštite okoliša i održivog razvoja te potiče i promiče rad
nevladinih udruga u zaštiti okoliša. Odsjek obavlja poslove u vezi s odgojem i
obrazovanjem o okolišu i održivom razvoju. Odsjek provodi dodjelu i promidžbu
znaka zaštite oko­liša Republike Hrvatske.

Odsjek
organizira dodjelu godišnjih nagrada i priznanja za postignuća u zaštiti
okoliša. Odsjek provodi postupak davanja suglasnosti za obavljanje poslova
stručnog obrazovanja radi stje­ca­nja znanja i usavršavanja u zaštiti okoliša.
Odsjek pruža administrativno-tehničku podršku radu Savjeta za zaštitu okoliša.
Odsjek izrađuje mišljenja, upute, planove i izvješća te obavlja i druge poslove
iz djelokruga Odsjeka i one koje odredi državni tajnik ili ministar.

9.2.
Odjel za međunarodnu suradnju

Odjel
za međunarodnu suradnju obavlja poslove praćenja usmjeravanja i provedbi
aktivnosti međunarodne suradnje na pod­ručju zaštite okoliša i održivog
razvoja, međunarodnoj i bilateralnoj razini i regionalnoj razini. Odjel prati
međunarodne aktivnosti i izvršenje međunarodnih obveza na području zaštite
okoliša i održivog razvoja. Odjel prati suradnju s međunarodnim financijskim
institucijama na području zaštite okoliša. Odjel izrađuje stručne podloge,
priprema izjave, prezentacije, izvješća i prikuplja stručne materijale, podatke
od drugih središnjih tijela državne uprave, institucija u vezi s pripremama za
sastanke, konferencije i druge skupove te druge međunarodne aktivnosti u vezi
sa zaštitom okoliša. Odjel prati i redovito izvješćuje i priprema informacije
za obavještavanje javnosti o zaključcima međuna­rodnih skupova na području
zaštite okoliša i održivog razvoja. Odjel vodi pregled sudjelovanja pojedinih
predstavnika, pregled među­na­rodnih aktivnosti te koordinira aktivnosti s
drugim središnjim tijelima za sudjelovanje na međunarodnim skupovima. Odjel
pravodobno priprema i dostavlja izvješća i druge materijale o među­narodnoj
suradnji Kabinetu ministra. Odjel sudjeluje u pripremi stručnih podloga za
zaključivanje međunarodnih, bilateralnih ugo­vora i drugih sporazuma u području
zaštite okoliša. Odjel izrađuje mišljenja, upute, planove i izvješća, te
obavlja i druge poslove iz djelokruga Odjela i one koje odredi državni tajnik
ili ministar.

9.3.
Odjel za europske integracije

Odjel
za europske integracijekoordinira i obavlja poslove i zadatke u
vezi s procesom pridruživanja Republike Hrvatske europskim integracijama na
području zaštite okoliša. Koordinira izradu i provedbu strateških dokumenata, a
posebice izradu i praćenje ostvarivanja nacionalnih programa pridruživanja.
Sura­đu­je s drugim tijelima državne vlasti s jedinicama područne (regionalne)
i lokalne samouprave, gospodarstvom te prati i usmjerava zajedničke aktivnosti
na tom području. Odjel provodi i unaprjeđuje suradnju s gospodarstvom u vezi s
gospodarskim aspektima integriranja u pitanjima zaštite okoliša, te priprema
stručne informacije za gospodarstvo o integracijskom procesu u zaštiti okoliša
i priprema informacije za obavještavanje javnosti. Odjel obavlja poslove u vezi
s koordinacijom i provedbom screeninga i aktivnostima usklađivanja pitanja
zaštite okoliša iz djelokruga Ministarstva. Odjel izrađuje stručne podloge za
provedbu programa te projekata pomoći i suradnje Europske unije te prati
njihovu provedbu, vodi očevidnik, izrađuje izvješća o provedbi projekata. Odjel
prikuplja podatke o programima ili projektima u zaštiti okoliša za čiju su
provedbu zadužena središnja tijela državne uprave, jedinice područne
(regionalne) i lokalne samouprave radi uspostave cjelovitog pregleda stanja
provedbe programa ili projekata. Odjel predlaže mjere radi osiguranja
učinkovitog prikupljanja i korištenja programa ili projekata i potiče suradnju
u pojedinim programima ili projektima zaštite okoliša. Odjel obav­lja i druge
poslove iz svoga djelokruga i one koje odredi državni tajnik ili ministar.

U
Odjelu za europske integracije ustrojavaju se sljedeće ustrojstvene jedinice:

9.3.1.
Odsjek za podršku procesu pregovora i

9.3.2.
Odsjek za programe i projekte.

9.3.1.
Odsjek za podršku procesu pregovora

Odsjek
za podršku procesu pregovora koordinira izradu i provedbu strateških
dokumenata, a posebice izradu i praćenje ostvarivanja nacionalnih programa za
pridruživanja Europskoj uniji. Odsjek obavlja poslove u vezi s koordinacijom
aktivnosti i priprema provedbu postupka screeningana području okoliša,
te prati aktivnosti na području usklađivanja pitanja zaštite okoliša iz
djelokruga Ministarstva. Odsjek izrađuje analitičke podloge o pitanjima u vezi
s okolišem, odnosno stručne podloge radi pružanja podrške u procesu
pregovaranja o okolišu te priprema dokumentaciju i sve potrebne stručne
materijale za rad tijelima i subjektima uključenim u proces pregovaranja s
Europskom unijom. Odsjek provodi aktivnosti u vezi s unaprjeđivanjem suradnje s
gospodarstvom radi pripreme gospodarstva u pitanjima zaštite okoliša i
integracijskih procesa. Odsjek priprema stručne podloge i informacije za
gospodarstvo u vezi s integracijskim procesima u zaštiti okoliša, te
informacije za obavještavanje javnosti. Odsjek obavlja poslove u vezi s
praćenjem zadataka u vezi s integracijskim procesom, vodi određene očevidnike,
preglede i surađuje s dugim ustrojstvenim jedinicama te ih o svemu obavještava
te dostavlja potrebne podatke Kabinetu ministra, ustrojstvenim jedinicama i
središnjim tijelima državne uprave. U okviru Odsjeka djeluje projektna jedinica
programa CARDS koja sudjeluje i koordinira pripremu i provedbu projekata te
vodi pregled odvijanja svih CARDS projekata na području zaštite okoliša. Odsjek
izrađuje mišljenja, upute, planove i izvješća, te obavlja i druge poslove iz
djelokruga i one koje odredi državni tajnik ili ministar.

9.3.2.
Odsjek za programe i projekte

Odsjek
za programe i projekte koordinira i sudjeluje u pripremi i provedbi projekata u
vezi s korištenjem programa pomoći i drugih programa Europske unije,
uključujući pretpristupne i pristupne programe, LIFE– III Treće zemlje,
regionalni programi, PHARE, ISPA, IPA i dr. Odsjek izrađuje i koordinira
aktivnosti u vezi sa strateškim dokumentima i godišnjim planovima korište­nja
programa pomoći. Odsjek prikuplja podatke o programima ili projektima u zaštiti
okoliša za čiju su provedbu zadužena središnja tijela državne uprave, jedinice
područne (regionalne) i lokalne samouprave, te izrađuje izvješća radi uspostave
cjelovitog pregleda stanja provedbe programa ili projekata i vodi bazu podataka
o projektima koji ostvaruju pomoć i za koje se traži pomoć iz Europske unije.
Odsjek prati provedbu programa i projekata te predlaže mjere radi osiguranja
učinkovitog prikupljanja i korište­nja programa ili projekata i potiče suradnju
u pojedinim programima ili projektima zaštite okoliša. Koordinira aktivnosti i
sura­đuje s drugim središnjim tijelima i drugim tijelima, jedinicama područne
(regionalne) i lokalne samouprave, financijskim institucijama, te ustrojstvenim
jedinicama Ministarstva u pripremi i provedbi programa i projekata. Odsjek izrađuje
mišljenja, upute, planove i izvješća, te obavlja i druge poslove iz djelokruga
i one koje odredi državni tajnik ili ministar.

10.
UPRAVA ZA STANOVANJE, KOMUNALNO GOSPODARSTVO I GRADITELJSTVO

Članak
12.

Uprava
za stanovanje, komunalno gospodarstvo i graditeljstvo obavlja upravne i stručne
poslove u provođenju politike Vlade Republike Hrvatske u području stanogradnje,
stanovanja, komunalnog gospodarstva i graditeljstva, osigurava praćenje i
analizu stanja u područjima iz svoje nadležnosti, priprema, planira i predlaže
strategiju, mjere i programe u cilju unaprjeđenja stanja u području stanovanja
i razvoja stanogradnje, sustava izgradnje socijalnih i službenih stanova, kao i
poticanja razvoja komunalnog gospodarstva, te osigurava realizaciju
odgovarajućih mjera i programa, osigurava izvršavanje zakona i drugih propisa,
te prati i nadzire njihovu provedbu, daje stručna tumačenja, mišljenja i upute
u vezi s primjenom propisa, sudjeluje i u izradi propisa te odgovarajuće
koordinira izradu i priprema stručne poslove za izradu zakona, drugih propisa i
normativa iz područja stanovanja, komunalnog gospodarstva i uređenja građevinskog
zemljišta, osigurava realizaciju posebnih programa Vlade Republike Hrvatske u
stanogradnji, sudjeluje u ostvarivanju međunarodne suradnje u području
stanovanja i komunalnog gospodarstva.

Obavlja normativne, upravne i stručno-analitičke
poslove iz područja graditeljstva određenih Zakonom o gradnji koji se odnose
na: utvrđivanje uvjeta za projektiranje, gradnju i održavanje građevina te
uporabljivost građevnih proizvoda; poslovanje Hrvat­­ske komore arhitekata i inženjera
u graditeljstvu te drugih osoba koje sudjeluju u projektiranju, gradnji i održavanju
gra­đevina; praćenje i analiziranje građevinskih i projektantskih usluga u
graditeljstvu; akte propisane Zakonom o gradnji; gradnju, korištenje i održavanje
građevina; davanje mišljenja, objašnjenja, uputa i pripremanje odgovora na
zastupnička pitanja; izradu zakonskih i podzakonskih akata; praćenje stanja u
graditeljstvu, vođenje registara evidencija i podataka iz nadležnosti Uprave te
uvođenje relevantnih smjernica Europske unije za područje graditeljstva te
usklađivanje tehničkog zakonodavstva i međunarodnu suradnju iz nadležnosti
Uprave, kao i druge poslove koje odredi državni tajnik ili ministar.

U Upravi za stanovanje, komunalno gospodarstvo i
graditeljstvo ustrojavaju se sljedeće ustrojstvene jedinice:

10.1. Sektor za stanovanje i komunalno gospodarstvo

10.2. Sektor za graditeljstvo.

10.1.
Sektor za stanovanje i komunalno gospodarstvo

Sektor
za stanovanje i komunalno gospodarstvo obavlja uprav­ne i stručne poslove u
provođenju politike Vlade Republike Hrvatske u području stanogradnje i
komunalnog gospodarstva, osigurava praćenje i analizu stanja u područjima iz
svoje nadležnosti, priprema, planira i predlaže strategiju, mjere i programe u
cilju unaprjeđenja stanja u području stanovanja i razvoja stanogradnje, sustava
izgradnje socijalnih i službenih stanova kao i poticanja razvoja komunalnog
gospodarstva, te osigurava realizaciju odgovarajućih mjera i programa,
osigurava izvršavanje zakona i drugih propisa, te prati i nadzire njihovu
provedbu, daje stručna mišljenja i upute u vezi s primjenom propisa, sudjeluje
i u izradi propisa te odgovarajuće koordinira izradu i priprema stručne poslove
za izradu zakona, drugih propisa i normativa iz područja stanovanja, komunalnog
gospodarstva i uređenja građe­vin­skog zemljišta, osigurava realizaciju
posebnih programa Vlade Republike Hrvatske u stanogradnji, sudjeluje u
ostvarivanju me­đu­narodne suradnje u području stanovanja i komunalnog
gospodarstva.

U Sektoru za stanovanje i komunalno gospodarstvo
ustrojavaju se sljedeće ustrojstvene jedinice:

10.1.1. Odjel za stanovanje

10.1.2. Odjel za stanogradnju

10.1.3. Odjel za komunalno gospodarstvo.

10.1.1.
Odjel za stanovanje

Odjel za stanovanje predlaže mjere politike te
osigurava pro­vođenje politike u stanovanju, prati i analizira stanje u
području, priprema, planira i predlaže strategiju i mjere u cilju unaprjeđenja
stanovanja, provodi odgovarajuće mjere i programe, daje stručna mišljenja i
upute, sudjeluje u izradi propisa, te priprema stručne podloge za izradu
zakona, drugih propisa i normativa iz područja stanovanja, te sudjeluje u
ostvarivanju međunarodne suradnje u području stanovanja.

10.1.2.
Odjel za stanogradnju

Odjel za stanogradnju prati, analizira i nadzire
gradnju stanova i naselja, socijalnih i službenih stanova, stanova iz programa
društveno poticane stanogradnje, osigurava provedbu posebnih programa Vlade
Republike Hrvatske u stanogradnji, nadzire rad Agencije za pravni promet i
posredovanje nekretninama u vezi s poslovima društveno poticane stanogradnje,
surađuje s jedinicama područne (regionalne) i lokalne samouprave, daje stručna
miš­ljenja i upute, priprema stručne podloge za izradu zakona i drugih propisa
i normativa iz područja stanogradnje, te sudjeluje u ostvarivanju međunarodne
suradnje.

10.1.3.
Odjel za komunalno gospodarstvo

Odjel za komunalno gospodarstvo osigurava praćenje i
analizu stanja u području iz svoje nadležnosti, predlaže mjere i provodi
politiku, te osigurava izvršenje zakona i drugih propisa u komunalnom
gospodarstvu, prati i nadzire provedbu zakona i podzakonskih propisa i akata
jedinica područne (regionalne) i lokalne samouprave, daje stručna mišljenja i
upute u vezi s primjenom i provedbom propisa, sudjeluje u izradi propisa, te
priprema stručne podloge za izradu zakona, drugih propisa i normativa iz
područja komunalnog gospodarstva i uređenja građe­vin­skog zemljišta, priprema,
planira i predlaže mjere i programe za unaprjeđenje stanja u području, te
provodi mjere u cilju poticanja razvoja komunalnog gospodarstva, te sudjeluje u
ostvarivanju međunarodne suradnje u području stanovanja.

10.2.
Sektor za graditeljstvo

Sektor
za graditeljstvo obavlja normativne, upravne i struč­no-analitičke poslove iz
područja graditeljstva određenih Zakonom o gradnji koji se odnose na: utvrđivanje
uvjeta za projektiranje, gradnju i održavanje građevina te uporabljivost građevnih
proizvoda; poslovanje Hrvatske komore arhitekata i inženjera u graditeljstvu te
drugih osoba koje sudjeluju u projektiranju, grad­nji i održavanju građevina;
praćenje i analiziranje građevinskih i projektantskih usluga u graditeljstvu;
akte propisane Zakonom o gradnji; gradnju, korištenje i održavanje građevina;
davanje miš­ljenja, objašnjenja, uputa i pripremanje odgovora na zastupnička
pitanja; izradu zakonskih i podzakonskih akata; praćenje stanja u
graditeljstvu, vođenje registara evidencija i podataka iz nadležnosti Uprave te
uvođenje relevantnih smjernica Europske unije za područje graditeljstva, te
usklađivanje tehničkog zakonodavstva i međunarodnu suradnju iz nadležnosti
Uprave.

U
Sektoru za graditeljstvo ustrojavaju se sljedeće ustrojstvene jedinice:

10.2.1.
Odjel za dozvole

10.2.2.
Odjel za tehničku regulativu i građevne proizvode.

10.2.1.
Odjel za dozvole

Odjel
za dozvole obavlja normativne, upravne i stručno-analitičke poslove koji se
odnose na: upravni postupak izdavanja građevnih, načelnih i uporabnih dozvola i
dozvola za uklanjanje, te provedbu tehničkih pregleda građevina u nadležnosti
Ministarstva, izdavanja potvrde glavnog projekta i rješenja o tipskim
projektima, suglasnosti o odstupanju od bitnih zahtjeva za gra­đevinu te
sudjelovanja u upravnom nadzoru koje provodi Ministarstvo; ocjenu sposobnosti
osoba koje sudjeluju u gradnji te s tim u vezi izdavanje uvjerenja o položenome
stručnom ispitu, suglasnosti za obavljanje poslova projektiranja i/ili stručnog
nadzora, građenje građevina, imenovanja osoba ovlaštenih za kontrolu i
nostrifikaciju projekata te nadzor rada tih osoba kao i praćenje i analize
kvalitete usluga u graditeljstvu, poslovanja pravnih i fi­zičkih osoba iz
područja graditeljstva, Hrvatske komore arhitekata i inženjera u graditeljstvu
te drugih inženjera koji sudjeluju u gradnji; stručne poslove sudjelovanja u
utvrđivanju uvjeta za projektiranje, građenje i održavanje građevina i usluga u
graditeljstvu te izradi i donošenju propisa iz nadležnosti graditeljstva s time
u vezi, praćenja primjene propisa iz područja graditeljstva i posebnih propisa,
kao i davanja mišljenja na druge propise u postupku donošenja, izrade uputa o
primjeni propisa, davanja stručnih mišljenja i objašnjenja, edukacije i unaprjeđenje
rada tijela graditeljstva, te suradnje s drugim tijelima uključivo uskla­đivanje
tehničkog zakonodavstva i međunarodnu suradnju iz djelokruga Odjela.

U
Odjelu za dozvole ustrojavaju se sljedeće ustrojstvene  jedinice:

10.2.1.1.
Odsjek za građevne dozvole

10.2.1.2.
Odsjek za uporabne dozvole

10.2.1.1.
Odsjek za građevne dozvole

Odsjek
za građevne dozvole obavlja normativne, upravne i stručno-analitičke poslove
koji se odnose na: upravni postupak izdavanja građevnih i načelnih dozvola i
dozvola za uklanjanje građevina te izdavanja potvrde glavnog projekta u nadležnosti
Ministarstva, izdavanja rješenja o tipskim projektima, suglasnosti o odstupanju
od bitnih zahtjeva za građevinu te sudjelovanja u upravnom nadzoru koje provodi
Ministarstvo; sudjelovanja u ocjeni sposobnosti osoba koje sudjeluju u gradnji
te izdavanja uvjerenja, suglasnosti, imenovanja i nadzora s tim u vezi, te
poslova praćenja i analize kvalitete usluga u graditeljstvu, poslovanja pravnih
i fizičkih osoba iz područja graditeljstva, Hrvatske komore arhitekata i inženjera
u graditeljstvu te drugih inženjera koji sudjeluju u gradnji; stručne poslove
sudjelovanja u utvrđi­va­nju uvjeta za projektiranje, građenje i održavanje građevina
i usluga u graditeljstvu te izradi i donošenju propisa iz nadležnosti
graditeljstva s time u vezi, praćenja primjene propisa iz područja
graditeljstva i posebnih propisa, kao i davanja mišljenja na druge propise u
postupku donošenja, izrade uputa o primjeni propisa u vezi s izdavanjem građevnih
i načelnih dozvola i dozvola za uklanjanje građevina kao i potvrda glavnog
projekta, te davanja stručnih mišljenja i objašnjenja i edukacije i unapređenje
rada tijela graditeljstva s tim u vezi kao i suradnje s drugim tijelima
uključivo usklađivanje tehničkog zakonodavstva i međunarodnu suradnju iz
djelokruga Odsjeka; sudjeluje u poslovima iz djelokruga drugih ustrojstvenih
jedinica.

10.2.1.2.
Odsjek za uporabne dozvole

Odsjek
za uporabne dozvole obavlja normativne, upravne i stručno-analitičke poslove
koji se odnose na: upravni postupak izdavanja uporabnih dozvola i provedbu
tehničkih pregleda građevina u nadležnosti Ministarstva, te sudjelovanja u
upravnom nadzoru koje provodi Ministarstvo; ocjenu sposobnosti osoba koje
sudjeluju u gradnji te s tim u vezi izdavanje uvjerenja o polo­ženome stručnom
ispitu, suglasnosti za obavljanje poslova projektiranja i/ili stručnog nadzora,
građenje građevina, imenovanja osoba ovlaštenih za kontrolu i nostrifikaciju
projekata te nadzor rada tih osoba kao i praćenje i analize kvalitete usluga u
graditeljstvu, poslovanja pravnih i fizičkih osoba iz područja graditeljstva,
Hrvatske komore arhitekata i inženjera u graditeljstvu te drugih inženjera koji
sudjeluju u gradnji; stručne poslove sudjelovanja u utvrđivanju uvjeta za
projektiranje, građenje i održavanje građevina i usluga u graditeljstvu te
izradi i donošenju propisa iz nadležnosti graditeljstva s time u vezi, praćenja
primjene propisa iz područja graditeljstva i posebnih propisa, kao i davanja mišljenja
na druge propise u postupku donošenja, izrade uputa o primjeni propisa u vezi s
izdavanjem uporabne dozvole i provedbe tehničkih pregleda, te davanja stručnih
mišljenja i objašnjenja i edukacije i unaprjeđenje rada tijela graditeljstva s
tim u vezi te suradnje s drugim tijelima uključivo usklađivanje tehničkog
zakonodavstva i međunarodnu suradnju iz djelokruga Odsjeka.

10.2.2.
Odjel za tehničku regulativu i građevne proizvode

Odjel
za tehničku regulativu i građevne proizvode obavlja normativne, upravne i
stručno-analitičke poslove koji se odnose na: utvrđivanje uvjeta za
projektiranje, građenje i održavanje građevina, za pružanje usluga u
graditeljstvu, uvjeta za obavljanje poslova kontrole i nostrifikacije projekata
te ispitivanja sukladnosti građevine bitnim zahtjevima uključivo istraživanja
bitna za projektiranje, građenje ili održavanje građevina i izrada i dono­šenje
propisa iz nadležnosti graditeljstva, praćenje primjene propisa iz područja
graditeljstva i posebnih propisa, kao i davanje mišljenja na druge propise u
postupku donošenja, te sudjelovanje u upravnom nadzoru kojeg provodi
Ministarstvo; utvrđivanje uvjeta uporabljivosti za građevne proizvode i za ovlašćivanje
osoba koje sudjeluju u utvrđivanju tehničkih svojstava i uporabljivosti građevnih
proizvoda, postupaka utvrđivanja uporabljivosti građevnih proizvoda, te upravne
i druge poslove u ocjeni sposobnosti i davanja ovlaštenja osobama koje
sudjeluju u tim poslovima, nadzora nad tim osobama, kao i poslove vezane za
isprave o sukladnosti i korištenje znakova sukladnosti građevnih proizvoda;
prati i inicira mjere vezane na povećanje kvalitete projektiranja, građenja i
održavanja građevina, uvođenje novih tehnologija i proizvoda u gradnju, prati
stanje u graditeljstvu, poslovanje osoba koje sudjeluje u gradnji, zapošljavanje
građevinskih radnika u zemlji i inozemstvu, te prati poslove graditeljstva
vezane za slučajeve neposredne opasnosti; stručne poslove izrađivanja uputa o
primjeni propisa, davanja stručnih mišljenja i objašnjenja, edu­kacije i
unaprjeđenje rada tijela graditeljstva, sudjelovanja u nadzoru osoba koje
sudjeluju u gradnji, te poslove usklađivanja tehničkog zakonodavstva i međunarodnu
suradnju iz djelokruga Odjela.

 Odjelu za tehničku regulativu i građevne
proizvode ustrojavaju se sljedeće ustrojstvene jedinice:

10.2.2.1.
Odsjek za tehničku regulativu

10.2.2.2.
Odsjek za građevne proizvode.

10.2.2.1.
Odsjek za tehničku regulativu

Odsjek
za tehničku regulativu obavlja normativne, upravne i stručno-analitičke poslove
koji se odnose na: utvrđivanje uvjeta za projektiranje, građenje i održavanje
građevina, za pružanje usluga u graditeljstvu, uvjeta za obavljanje poslova
kontrole i nostrifikacije projekata te ispitivanja sukladnosti građevine bitnim
zahtjevima uključivo istraživanja bitna za projektiranje, građenje ili održavanje
građevina i izrada i donošenja propisa iz nadležnosti graditeljstva, praćenje
primjene propisa iz područja graditeljstva i posebnih propisa kao i davanje mišljenja
na druge propise u postupku donošenja, te sudjelovanje u upravnom nadzoru kojeg
provodi Ministarstvo; prati i inicira mjere vezane na povećanje kvalitete
projektiranja, građenja i održavanja građevina, uvođenje novih tehnologija u
gradnju, prati stanje u graditeljstvu, poslovanje osoba koje sudjeluju u
projektiranju, građenju i održavanju građevina, zapošljavanje građevinskih
radnika u zemlji i inozemstvu, te prati poslove graditeljstva vezane za
slučajeve neposredne opasnosti; stručne poslove izrađivanja uputa o primjeni
propisa vezanih za projektiranje, građenje i održavanje građevina, davanja
stručnih mišljenja i objašnjenja, edukacije i unapređenje rada tijela
graditeljstva, sudjelovanja u nadzoru osoba koje sudjeluju u projektiranju, građenju
i održavanju građevina, te poslove usklađivanja tehničkog zakonodavstva i međunarodnu
surad­nju iz djelokruga Odsjeka; sudjeluje u poslovima iz djelokruga drugih
ustrojstvenih jedinica Sektora za graditeljstvo.

*10.2.2.2. Odsjek za građevne proizvode*

Odsjek za građevne proizvode obavlja normativne,
upravne i stručno-analitičke poslove koji se odnose na: utvrđivanje uvjeta i
izrada propisa o uporabljivosti za građevne proizvode i za ovlašćivanje osoba
koje sudjeluju u utvrđivanju tehničkih svojstava i uporabljivosti građevnih
proizvoda, postupaka utvrđivanja uporabljivosti građevnih proizvoda, te upravne
i druge poslove u ocjeni sposobnosti i davanja ovlaštenja osobama koje
sudjeluju u tim poslovima, nadzora nad tim osobama, kao i poslove vezane za
isprave o sukladnosti i korištenje znakova sukladnosti građevnih proizvoda, praćenje
primjene propisa iz područja graditeljstva i posebnih propisa, kao i davanje mišljenja
na druge propise u postupku donošenja, te sudjelovanje u upravnom nadzoru kojeg
provodi Ministarstvo; prati i inicira mjere vezane na uvođenje novih proizvoda
u gradnju, prati stanje u graditeljstvu, poslovanje osoba koje sudjeluju u
dokazivanju uporabljivosti građevnih proizvoda; stručne poslove izrađivanja
uputa o primjeni propisa vezanih za građevne proizvode, davanja stručnih mišljenja
i objašnjenja, kao i edukacije i unaprjeđenje rada tijela graditeljstva s tim u
vezi, te poslove usklađivanja tehničkog zakonodavstva i međunarodnu suradnju iz
djelokruga Odsjeka; sudjeluje u poslovima iz djelokruga drugih ustrojstvenih
jedinica Sektora za graditeljstvo.

11.
ZAVOD ZA PROSTORNO PLANIRANJE

Članak
13.

Zavod
za prostorno planiranje, izrađuje i prati provođenje Strategije i Programa
prostornog uređenja Republike Hrvatske i drugih dokumenata prostornog uređenja
koje donosi Hrvatski sabor, te Programa unaprjeđenja stanja u prostoru
Republike Hrvat­ske, izrađuje prostorne osnove korištenja prostora Republike
Hrvatske i izvješće o stanju u prostoru Republike Hrvatske.

Zavod
obavlja i stručno analitičke poslove iz područja pros­tornog planiranja i uređivanja
prostora, te osigurava financijska sredstava za izradu dokumenata koji su mu u
nadležnosti kao i za istraživanja nužnih za njihovu izradu. U okviru svojih
nadležnosti zavod obavlja sljedeće poslove: uspostavlja i vodi informacijski
sustav o prostoru te dokumentaciju o prostoru i prostornom planiranju Republike
Hrvatske, sudjeluje u pripremi i međunarodnim projektima iz područja prostornog
planiranja i izradi posebnih programa od interesa za Republiku Hrvatsku,
koordinira prostorno planske komponente regionalnog prostornog razvoja kao i
planiranja urbanih prostora, te koordinira, priprema i izrađuje prostorne
planove područja posebnih obilježja, sudjeluje u stručnoj pripremi za izdavanje
suglasnosti na prostorne planove te sudjeluje u radu Komisija i stručnih
Povjerenstava, odgovara na upite iz djelokruga svog rada, surađuje na stručnoj
pripremi dokumentacije za potrebe izdavanja lokacijskih dozvola te sudjeluje u
izradi stručnih podloga za izradu Zakona i propisa iz područja prostornog uređenja
kao i druge poslove koje odredi ravnatelj Zavoda ili ministar.

Zavod
obavlja stručne poslove za potrebe rada Savjeta prostornog uređenja Republike
Hrvatske.

U
Zavodu za prostorno planiranje ustrojavaju se sljedeće ustrojstvene jedinice:

11.1.
Odjel za strateško planiranje

11.1.1.
Odsjek za nacionalno planiranje

11.1.2.
Odsjek za posebne programe i međunarodnu suradnju

11.2.
Odjel za koordinaciju regionalnog prostornog razvoja i urbanog planiranja

11.3.
Odjel za koordinaciju i planiranje područja posebnih obilježja

11.4.
Odjel za istraživanje i informacijski sustav prostornog uređenja

11.4.1.
Odsjek za istraživanje i praćenje procesa u prostoru

11.4.2.
Odsjek za informacijski sustav prostornog uređenja.

11.1.
Odjel za strateško planiranje

Odjel
za strateško planiranje, u okviru svog djelokruga izra­đuje i prati provođenje
Strategije i Programa prostornog uređenja Republike Hrvatske, izrađuje Program
unaprjeđenja stanja u prosto­ru Republike Hrvatske, prostorne osnove korištenja
prostora Republike Hrvatske i Izvješće o stanju u prostoru Republike Hrvatske.

Odjel
obavlja i stručno analitičke poslove iz područja prostornog planiranja i uređivanja
prostora koji zahtijevaju primjenu posebnih metoda i načina rada te surađuje na
izradi akata i dokumenata iz djelokruga rada Zavoda.

Odjel
sudjeluje u međunarodnim i posebnim projektima i programima iz područja
prostornog planiranja.

11.1.1.
Odsjek za nacionalno planiranje

Odsjek za nacionalno planiranje, u okviru svog
djelokruga organizira i koordinira izradu Strategije i Programa prostornog uređenja
Republike Hrvatske, program unaprjeđenja stanja u prostoru Republike Hrvatske,
Izvješće o stanju u prostoru Republike Hrvatske, te obavlja i druge stručno
analitičke poslove iz pod­ručja prostornog planiranja i uređivanja prostora.

11.1.2.
Odsjek za posebne programe i međunarodnu suradnju

Odsjek
za posebne programe i međunarodnu suradnju usmjerava, prati i sudjeluje u
izradi stručnih podloga za objekte od državnog interesa te priprema, izrađuje i
usmjerava studije prostornih odnosa u infrastrukturnim koridorima
nadnacionalnog i nacionalnog značaja (prometni, vodni, energetski i drugi) kao
i prostorne elemente gospodarskih sportskih i drugih sustava.

Odsjek
surađuje u međunarodnim i posebnim projektima i programima.

11.2.
Odjel za koordinaciju regionalnog prostornog razvoja i urbanog planiranja

Odjel za koordinaciju regionalnoga prostornog razvoja
i urbanog planiranja, koordinira, prati i usmjerava izradu prostorno planske
dokumentacije regionalnoga prostornog razvoja (Prostorni planovi županija),
prostorno planske dokumentacije općina i gradova, kao i planiranje urbanih
prostora.

Odjel obavlja i druge stručno analitičke poslove iz
područja regionalnoga prostornog razvoja i urbanog planiranja (pokazatelji
prostornog razvoja, prostorno planske podloge, praćenje procesa urbanizacije, poglavito
urbanih aglomeracija).

Odjel surađuje u međunarodnim projektima i posebnim
programima iz područja ljudskih naselja te izradi planova koje donosi Hrvatski
sabor.

Odjel priprema stručna mišljenja o prostornim
planovima na području od interesa za Republiku Hrvatsku, a osobito na zaštiće­nom
obalnom području mora.

11.3.
Odjel za koordinaciju i planiranje područja posebnih obilježja

Odjel za koordinaciju i planiranje područja posebnih
obilježja koordinira, izrađuje, usmjerava i prati izradu prostorno plan­ske
dokumentacije za područja posebnih obilježja koje donosi Hrvatski sabor.

Odjel priprema, izrađuje i usmjerava studije
prostornih odnosa u područjima od međunarodnog i nacionalnog značaja (obalno
područje mora i voda, granično područje, zaštićene cjeline spo­meničke baštine),
te sudjeluje u pripremi i radu na stručnim prostorno planskim podlogama zaštićenih
cjelina, i ostalih objekata od važnosti za Državu.

Odjel sudjeluje u radu na međunarodnim i posebnim
projektima i programima iz područja prostornog planiranja.

11.4.
Odjel za istraživanje i informacijski sustav prostornog uređenja

Odjel za istraživanje i informacijski sustav
prostornog ure­đenja uspostavlja i vodi, zajedno s drugim Upravama Ministarstva
i u suradnji s nadležnim tijelima područne (regionalne) i lokalne samouprave
informacijski sustav prostornog uređenja Republike Hrvatske (ISPU RH). ISPU RH
sadrži i objedinjava podatke o prirodnim i društvenim obilježjima i sadržajima
prostora značajnim za prostorno uređenje, te dokumentaciju prostora (Iz­vješća
o stanju u prostoru, programi mjera za unaprjeđenje stanja u prostoru),
dokumente prostornog uređenja (s kontinuiranim praćenjem realiziranih dijelova
tih dokumenata), propise i druge opće akte prema posebnim zakonima, značajnim
za prostorno uređenje ili provedbu zahvata u prostoru.

Odjel obavlja i stručno analitičke poslove iz
područja prostornog planiranja i korištenja prostora koji zahtijevaju primjenu
posebnih metoda i načina rada, surađuje u okviru svog djelokruga na izradi
dokumenata prostornog uređenja iz djelokruga rada Zavoda i drugih akata, te
sudjeluje u međunarodnim i posebnim projektima i programima iz područja
prostornog planiranja.

Odjel priprema i koordinira izradu studija i stručnih
podloga, te vodi istraživanja od važnosti za prostorno uređenje Republike
Hrvatske kao i afirmacije njenog prostora u Europi i svijetu, te priprema i
koordinira izdavačku djelatnost za publikacije iz područja prostornog uređenja.

11.4.1.
Odsjek za istraživanje i praćenje procesa u prostoru

Odsjek
za istraživanje i praćenje procesa u prostoru priprema i koordinira izradu
studija i stručnih podloga, te vodi istraživanja od važnosti za prostorno uređenje
Republike Hrvatske kao i afirmacije njenog prostora u Europi i svijetu, te
priprema i koordinira izdavačku djelatnost za publikacije iz područja
prostornog uređenja.

Odsjek obavlja i stručno analitičke poslove iz
područja prostornog planiranja i korištenja prostora koji zahtijevaju primjenu
posebnih metoda i načina rada, surađuje u okviru svog djelokruga na izradi
dokumenata prostornog uređenja iz djelokruga rada Zavoda i drugih akata, te
sudjeluje u međunarodnim i posebnim projektima i programima.

11.4.2.
Odsjek za informacijski sustav prostornog uređenja

Odsjek
za informacijski sustav prostornog uređenja uspos­tav­lja i vodi dio
informacijskog sustava prostornog uređenja Repub­like Hrvatske, koji sadrži i
objedinjava podatke o prirodnim i društvenim obilježjima i sadržajima prostora
značajnim za prostorno uređenje te dokumentaciju prostora (prvenstveno
dokumenata prostornog uređenja). Koordinira izradu i obradu podataka i podloga
potrebnih za istraživanja procesa u prostoru i izradu dokumenata prostornog uređenja
u nadležnosti Zavoda i Ministarstva.

III.
UPRAVLJANJE UPRAVNIM ORGANIZACIJAMA U SASTAVU MINISTARSTVA I UNUTARNJIM
USTROJSTVENIM JEDINICAMA

Članak
14.

Ministar
predstavlja Ministarstvo i upravlja njegovim radom.

U
slučaju odsutnosti ili spriječenosti ministra zamjenjuje ga državni tajnik
kojeg odredi ministar.

Radom
upravnih organizacija ustrojenih u sastavu Ministarstva upravlja pomoćnik
ministra i ravnatelj Zavoda.

Radom
Uprave za stanovanje, komunalno gospodarstvo i graditeljstvo upravlja državni
tajnik kojeg odredi ministar.

Radom
Uprave za inspekcijske poslove upravlja državni tajnik kojeg odredi ministar.

Radom
Uprave za zaštitu okoliša, Uprave za strateške i integracijske procese u zaštiti
okoliša koordinira državni tajnik kojeg odredi ministar.

Radom
samostalne službe za zakonodavstvo i Samostalne službe za žalbe i upravni
nadzor koordinira državni tajnik kojeg odredi ministar.

Radom
samostalnih službi upravlja načelnik.

Članak
15.

Na čelu
Kabineta ministra je tajnik Kabineta.

Na čelu
sektora i službi su načelnici sektora, odnosno službi.

Na čelu
odjela su načelnici odjela.

Na čelu
odsjeka su voditelji odsjeka.

Na čelu
pododsjeka su voditelji pododsjeka.

Na čelu
odjeljka u odjelu su voditelji odjeljka.

Članak
16.

Državni tajnik odgovoran je za svoj rad Vladi
Republike Hrvatske i ministru.

Tajnik Ministarstva, pomoćnici ministra i ravnatelj
Zavoda za prostorno planiranje za svoj rad odgovaraju ministru.

Načelnici samostalnih službi i načelnici sektora u
sastavu Uprave odgovorni su za svoj rad ministru, državnom tajniku kojeg odredi
ministar i pomoćniku ministra u čijem se sastavu nalazi služba ili sektor.

Načelnici sektora u sastavu Tajništva ministarstva
odgovorni su za svoj rad ministru i tajniku Ministarstva.

Načelnici odjela u sastavu uprava odgovorni su za
svoj rad ministru, državnom tajniku i pomoćniku ministra koji upravlja tom
upravom.

Načelnici odjela u sastavu samostalnih službi
odgovorni su za svoj rad ministru, državnom tajniku i načelniku samostalne službe.

Načelnici odjela u sastavu sektora odgovorni su za
svoj rad ministru, državnom tajniku, tajniku Ministarstva, pomoćniku ministra i
načelniku sektora.

Načelnici odjela u sastavu Tajništva Ministarstva odgovorni
su za svoj rad ministru, državnom tajniku i tajniku Ministarstva.

Načelnici odjela u sastavu Zavoda odgovorni su za
svoj rad ministru, državnom tajniku i ravnatelju Zavoda.

Voditelji odsjeka u sastavu odjela u upravnoj
organizaciji odgovorni su za svoj rad ministru, državnom tajniku, pomoćniku
ministra i načelniku odjela.

Voditelji pododsjeka u sastavu odjela u upravnoj
organizaciji odgovorni su za svoj rad ministru, državnom tajniku, pomoćniku
ministra, načelniku odjela i voditelju Odsjeka.

Voditelji pododsjeka u sastavu odjela u Tajništvu
Ministarstva odgovorni su za svoj rad ministru, državnom tajniku, tajniku
Ministarstva, načelniku sektora*,* načelniku odjela i voditelju Odsjeka.

IV.
SLUŽBENICI I NAMJEŠTENICI MINISTARSTVA

Članak
17.

Poslove
i zadatke iz djelokruga Ministarstva ovisno o vrsti, složenosti, stručnoj
spremi i drugim uvjetima obavljaju državni službenici i namještenici raspoređeni
na radna mjesta, sukladno propisima.

Okvirni
broj državnih službenika i namještenika potrebnih za obavljanje poslova iz
djelokruga Ministarstva prikazan je u tablici koja je sastavni dio ove Uredbe,
a koja se ne objavljuje u »Narod­nim novinama«.

V.
PRIJELAZNE I ZAVRŠNE ODREDBE

Članak
18.

Pitanja od značaja za rad Ministarstva koja nisu uređena
zakonom, Uredbom o načelima za unutarnje ustrojstvo tijela državne uprave i
ovom Uredbom utvrdit će se Pravilnikom o unutarnjem redu Ministarstva, a
osobito broj potrebnih državnih službenika i namještenika s naznakom njihovih
osnovnih poslova i zadataka, te stručnih uvjeta potrebnih za njihovo
obavljanje, kao i njihove ovlasti i odgovornosti.

Pravilnik o unutarnjem redu Ministarstva donijet će
ministar, u skladu s ovom Uredbom, u roku 30 dana, od dana stupanja na snagu
ove Uredbe.

U roku od 30 dana od dana stupanja na snagu
Pravilnika iz stavka 2. ovog članka ministar će donijeti rješenje o rasporedu
državnih službenika i namještenika na radna mjesta.

Članak 19.

Danom stupanja na snagu ove Uredbe prestaje važiti
Uredba o unutarnjem ustrojstvu Ministarstva zaštite okoliša, prostornog uređenja
i graditeljstva (»Narodne novine«, broj 16/2004).

Članak 20.

Ova Uredba stupa na snagu danom objave u »Narodnim
novinama«.

Klasa: 023-03/05-01/10
Urbroj: 5030115-05-1
Zagreb, 24. veljače 2005.

Predsjednik
**dr. sc.** **Ivo Sanader**, v. r.

Uredba, NN 30/2005-528